Poljski antivakseri prete smrću gradonačelniku koji je uveo obaveznu vakcinaciju | Luftika\nValbžih, Poljska/Foto: um.walbrzych.pl\nGradonačelnik Valbžiha, lekar Roman Šelemej, dobio je policijsko obezbeđenje jer su počele da mu stižu pretnje smrću od kako su odbornici tog grada na jugozapadu Poljske pre desetak dana naredili obaveznu vakcinaciju protiv koronavirusa za sve punoletne građane.\nObavezna vakcinacija za punoletne građane uvedena je upravo na inicijativu gradonačelnika, a demonstranti su se prošle sedmice okupili ispred njegove kuće kako bi mu pretili.\nŠelemej i gradski odbornici ne samo da su meta napada i pretnji na društvenim mrežama, već im stižu i preteći mejlovi, a demonstranti su prošle sedmice došli i lično pred kuću gradonačelnika da mu prete.\nGradonačelnik koji je inače kardiolog podsetio je da je u Poljskoj voljno da se vakciniše oko 40 odsto punoletnih građana, a on želi da učini sve što je u njegovoj moći da se taj procenat poveća makar na 60 odsto.\noznakeantikoronasi evropa vakcinacija obavezna vakcinacija vakseri i antivakseri\nŠvedska preporučila 4. dozu vakcine za najugroženije građane\n10/05/2021 у 17:16\ntako treba. nece sigurno kao španci da slave što su im dozvolili da izađu napolje i udahnu vazduh


Iran zatražio oslobađanje petorice svojih sunarodnika\nIranski ambasador u Velikoj Britaniji Rasul Movahedian pozvao je vlasti u Londonu da učine gest dobre volje i tako odgovori na oslobađanje 15 britanskih mornara i marinaca. On je rekao da je sada na britanskoj vladi da deluje na tom pozitivnom kursu događaja.\nVisoki iranski diplomata praktično je time zatražio oslobađanje grupe Iranaca, koju su američke snage zarobile u Iraku. On je dodao da Iran i svetske sile imaju zajednički zadatak da izvuku pouke iz odluke Teherana da oslobodi Britance.\nVašington već duže vrijeme optužuje režim u Teheranu da pomaže ekstremiste koji se bore protiv američkih snaga u Iraku, što Iran demantuje. Mediji su protekle dve sedmice saopštavali da Teheran želi oslobađanje petorice svojih sunarodnika u zamenu za 15 Britanaca.


Advokati u ponedeljak obustavljaju rad zbog predloga za autentično tumačenje više zakona\nBeta 4. jula 2021. 12:15\nAdvokatska komora Srbije (AKS) saopštila je da će u ponedeljak 5. jula organizovati jednodnevnu obustavu rada svih advokata na teritoriji Srbije, zbog predloga poslanika za autentično tumačenje odredbi zakona o zaštiti potrošača, o zaštiti korisnika finansijskih usluga i o obligacionim odnosima.\n„Autentičnim tumačenjima se krše, Ustavom RS i Evropskom konvencijom o ljudskim pravima, zajemčena ljudska prava na pravično sudjenje, jednaku pravnu zaštitu, a pre svega, pravo na pravnu sigurnost gradjana. Donošenjem predloženih autentičnih tumačenja ponovo bi se aktivirao princip retroaktivnosti na taj način što bi se stvorili uslovi za ponavljanje svih pravnosnažnih okončanih postupaka, a gradjani bili dovedeni u situaciju da izgube sporove koje vode ili u kojima su već uspeli u ostvarenju tužbenog zahteva protiv banaka“, navodi se u današnjem saopštenju.\nKako su objasnili, tokom obustave rada advokati neće pristupati na ročišta za glavnu raspravu i glavne pretrese pred sudovima, neće pristupati pred tužilaštvima u istražnim postupcima i postupcima pregovora oko primene oportuniteta ili sporazuma o krivici.\nDodali su i da neće pristupati pred organima uprave, javnim beležnicima i privatnim izvršiteljima i neće pristupati u policiju u pretkrivičnim postupcima, osim u slučaju prijema rešenja o zadržavanju i saslušanja pred sudom povodom odredjivanja pritvora.\nI advokati iz Niša priključiće se protestu zbog predloga da Skupština Srbije donese autentična tumačenja pojedinih zakona, a posebno Zakona o obligacionim odnosima.\nKako je saopštila Zajednica advokata Niš, oni će se okupiti u parku preko puta Osnovnog i Višeg suda u 14.00 sati, a povod je pokušaj da se bazični Zakon o parničnom postupku izmeni po kratkom postupku u korist pojedinih interesnih grupa, a na štetu svih gradjana Srbije.\nAdvokati iz Niša navode da smatraju da se na ovaj način naš pravosudni sistem sistemski urušava.\nAdvokat Rodoljub Šabić ocenio je ranije da predlozi za autentično tumačenje odredbi tih zakona nisu motivisani stvarnim potrebama otklanjanja nejasnoća u primeni tih akata već da su „u interesu moćnih društvenih grupa a direktno suprotni interesima gradjana, posebno siromašnih“.\nŠabić je za agenciju Beta rekao da je „najavljeno brzo i od očiju javnosti gotovo sakriveno“ razmatranje tih predloga u skupštini „u direktnoj suprotnosti sa samom suštinom instituta autentičnog tumačenja“ i da predstavlja zloupotrebu tog ustavnopravnog mehanizma.\n„Sasvim je neozbiljno da nam skupština u bilo kakvom sastavu a pogotovo u ovakvom, žalosno nekompetentnom kakav je aktuelni sastav, tumači da u zakonima koji su kao zakon o obilgacionim odnosima u primeni više decenija, navodno postoje nejasnoće koje ona mora da otkloni“, naveo je bivši Poverenik za informacije od javnog značaja i zaštitu podataka o ličnosti.\nBez vode danas deo ulice Vojvode Stepe na Voždovcu\nSuzbijanje komaraca u Beogradu nastavlja se i danas\nMirna noć bez incidenata, zvali najviše hronični bolesnici


obilaznica : Južne vesti\nZa Bulevar Nikole Pašića u Leskovcu 8 meseci i 70 miliona više od planiranog\n16:01, 8. 4. 2022.\nIako je krajnji rok za završetak radova na Bulevaru Nikole Pašića bio 150 dana i istekao još krajem septembra prošle godine, radovi na obilaznici oko Leskovca, po rečima gradonačelnika Gorana Cvetanovića, biće završeni do kraja maja. On dodaje i da je zbog dodatnih radova vrednost investicije uvećana za više od 70 miliona dinara.\nPosle kašnjenja radova na Trgu, kasni i završetak obilaznice oko Leskovca\n12:31, 27. 10. 2021.\nIako je krajnji rok za završetak radova na Bulevaru Nikole Pašića bio 150 dana i istekao je krajem septembra, radovi na obilaznici oko Leskovca nisu ni blizu završetka. Kako navode iz Puteva Srbije, rok za završetak produžen je zbog neplaniranih radova na gasovodnoj mreži, ali se ne zna do kada će oni trajati.\nPočeli radovi na Bulevaru Nikole Pašića u Leskovcu, krajnji rok za završetak 150 dana\n16:34, 29. 4. 2021.\nVišegodišnje najave o rekonstrukciji obilaznice oko Leskovca konačno su se obistinile, radovi na Bulevaru Nikole Pašića krenuli se pre nekoliko dana, a prema rečima direktora JP Urbanizam i izgradnja Novice Nikolića za 150 dana će to biti moderna saobraćajnica sa 4 kolovozne trake, dve biciklističke staze i stazom za pešake. Dužina puta koja će biti rekonstruisana je više od 900 metara, a u izgradnju će Putevi Srbije uložiti 268,7 miliona dinara.\n15:41, 14. 4. 2021.\nObilaznica oko Leskovca nije završena ni u 2019.\n10:01, 6. 1. 2020.\nSkoro 10 godina prošlo je od kako su počeli radovi na izgradnji obilaznice oko Leskovca, a kada će ovaj projekat biti završen, nadležni ne odgovaraju. Građani se najviše žale na udarne rupe na Bulevaru Nikole Pašića koje su, kako kažu, svakim danom brojnije i veće.\nZbog izgradnje obilaznice oko Niša ruše se 53 objekta - zgrade, kafane, nadvožnjak\n11:13, 27. 8. 2019.\nKuće, stanovi, hale i lokali, pa i jedan nadvožnjak, na trasi nove železničke obilaznice oko Niša, uskoro će biti porušeni, a vlasnici ili oni koji imaju pravo korišćenja biće isplaćeni. Ovo raseljavanje, kako piše u dokumentu koji je usvojila Skupština Niša, košta nešto više od 17 miliona evra. Ruše se ukupno 53 objekta.\nVišegodišnji projekat izmeštanja pruge iz Niša je, što se tiče priprema, skoro gotov. Uskoro počinje raseljavanje objekata i ljudi koji žive na parcelama kuda treba da prođe obilaznica, a član Radne grupe Ministarstva saobraćaja Ljubivoje Slavković, koji je u gradu glavni za ovaj projekat, kaže da bi izgradnja obilaznice mogla da počne već na proleće.\nUmesto ove, obilaznica oko Leskovca gotova tek tokom sledeće godine\n14:46, 4. 12. 2018.\nIako je najavljivano da će obilaznica oko Leskovca biti završena do kraja 2018. taj rok je ipak pomeren za narednu godinu. Javni poziv za izbor izvođača radova, prema rečima ministarke Zorane Mihajlović, biće raspisan u toku decembra, a radovi bi trebali da krenu na proleće sledeće godine. Procenjena vrednost radova je 250 miliona dinara.\nPočeli radovi na proširenju Bulevara Nikole Pašića u Leskovcu\n15:35, 3. 5. 2018.\nDesetak objekata duž Bulevara Nikole Pašića biće srušeno kako bi se, kaže gradonačelnik Leskovca Goran Cvetanović, ovaj deo puta proširio, a tranzitni saobraćaj preusmerio iz gradskog jezgra.\nMihajlović: Ove godine počinje modernizacije pruge Niš-Dimitrovgrad\n09:43, 30. 1. 2018.\nIzgradnju obilazne pruge oko Niša, kao i modernizaciju i elektrifikaciju pruge Niš-Dimitrovgrad, ministarka građevinarstva, saobraćaja i infrastrukture Zorana Mihajlović najavila je kao sledeći veliki infrastrukturni projekat Srbije.\nIzgradnja obilaznice preduslov za investitore u Vranju\n13:53, 28. 9. 2016.\nPovodom 100 dana vlasti u Vranju, gradonačelnik Slobodan Milenković istakao je da je sada Grad finansijski stabilan, ali da je izgradnja obilaznice preduslov za dolazak novih investitora na čijem dovođenju radi.


Ne postoji tačan recept za savršenu vezu, ali ovo su sastojci bez kojih ne možete imati vezu koja je srećna i zdrava...\nNe moramo naglašavati da je seksualna kompatibilnost važna u vezi - ako je nema, vaša veza će dugoročno loše funkcionisati bez obzira na to koliko se dobro slažete u ostalim stvarima.\nAko ne poznajete sami sebe, teško ćete znati šta želite, a ako ne znate šta želite, još ćete teže to znati reći svom partneru. Poznavanje sebe je izuzetno važno, često važnije i od poznavanja vlastitog partnera.\nOsoba s kojom ste u vezi na vas mora delovati pozitivno i terati vas da iz sebe izvlačite najbolje. Mentalna stimulacija je izuzetno važna, a parovi koji se međusobno podstiču na razmišljanje imaju puno srećnije veze od onih kod kojih nedostaje mentalne stimulacije.\nStručnjaci za LJUBAV potvrdili: Ovo je pravi DOKAZ da vaša ljubavna veza ima BUDUĆNOST!\nPočnite i vi ODMAH: 3 stvari koje rade svi srećni parovi\nOni to rade drugačije od vas: 10 tajni srećnih parova\n10 malih gestova koji otkrivaju da vas on ISKRENO voli


Niška televizija » Cene karata za gradski prevoz neće poskupeti\nCene karata za gradski prevoz neće poskupeti\nObjavljeno 21.08.2014. 13:11\nU Nišu, za sada, neće biti povećanja cene karata gradskog prevoza, rekao je za Tanjug Saša Petronijević direktor Direkcije za javni gradski saobraćaj tog grada i dodao da će novi prevoznici, izabrani na konkursu, izaći na niške ulice već od 1. septembra.\nPonovljeni konkurs za izbor prevoznika u javnom gradskom saobraćaju u Nišu je završen, otvorena je konkursna dokumentacija, komisija je potvrdila da su ponuđači ispunili uslove konkursa i da sa svojim vozilima mogu već od 1. septembra da izađu na ulice – izjavio je za Tanjug Saša Petronijević direktor Direkcije za javni gradski saobraćaj u Nišu.\nPetronijević je rekao da je konkurs sproveden po četiri partije. „Partiju jedan poverili smo „Nišekspresu“, a partiju četiri „Aerodromu“. U ponovljeni postupak išli smo za tri i četiri jer u prvom konkursu ponuđači nisu imali potpunu dokumentaciju i u jednom slučaju bila je ponuđena previsoka cena. Za dva ponuđač je bio Ćurdić, a za tri Ariva iz Požarevca“ rekao je Petronijević.\n16 godina od otmice srpskih novinara u Orahovcu\nPa šta reći! Taxi prevoza sam se davno odrekao,ako opet poskupi i gradski prevoz ići ću peške,u zemlji Srbiji stvari se vraćaju unazad reklo bi se….


I učenik Vladan Vasić dobio laptop od Dragice Nikolić - juGmedia\nI učenik Vladan Vasić dobio laptop od Dragice Nikolić\nPIROT – Najuspešniji učenici završnih razreda osnovnih i srednjih škola Srbijie koji su osvojili prva mesta na republičkim i jedno od prva tri mesta na međunarodnim takmičenjima od Fondacije “Dragice Nikolić“ dobili su na poklon laptop.\nMedju najboljim učenicima iz Srbije bio je i Vladan Vasić, doskorašnji učenik OŠ “Sveti Sava“ iz Pirota koji ne prestaje da širi ugled svoje škole i grada Pirota.\n“Samo tokom prošle školske godine sam osvojio prvo mesto na republičkom takmičenju iz hemije, a drugo iz fizike i informatike. Osvojio sam i prvo mesto na matematičkom turniru osnovnih škola a na Dopisnoj olimpijadi drugo mesto”, kaže Vasić, budući učenik Matematičke gimnazije u Beogradu.\nFondacija je za najuspešnije učenike obezbedila 155 laptopova.\nMinistar prosvete, nauke i tehnološkog razvoja dr Srdjan Verbić čestitao je učenicima, roditeljima i nastavnicima, rekavši da su zajedno postigli veliki cilj.\nPredsednik Srbije Tomislav Nikolić koji je prisustvovao svečanosti u Palati Srbija, istako je da je želja da se deci simbolično kaže hvala, jer pokazuju da mnogo toga može da se uradi.\nBesplatna škola plivanja u Vladičinom Hanu\nLEBANE - U Osnovnoj školi „Vuk Karadžić“ u Lebanu sagrađena je kabina sa sanitarnim čvorom i posebnim elementima za decu sa posebnim potrebama,…


Belivuku i Miljkoviću sudi sudija koja za 2 godine odlazi u penziju | Blok vesti\nHome Magazin Belivuku i Miljkoviću sudi sudija koja za 2 godine odlazi u penziju\nKonačno je zakazano pripremno ročište klanu Miljković-Belivuk zbog optužbi za više najtežih krivičnih dela, a kao prvi od ukupno tri termina za održavanje određen je 8. mart. Najveće pitanje koje zainteresovana javnost postavlja je zašto kompleksan postupak vodi predsednica sudskog veća koja za dve godine odlazi u penziju, umesto sudije koji bi mogao da obezbedi procesni kontinuitet od pripremnog ročišta do pravosnažne presude.\nOvo ročište, koje se shodno zakonu održava bez prisustva javnosti i na kom svi učesnici u postupku iznose svoje predloge za dokazni postupak predstojećeg suđenja, trebalo je da se održi još u decembru prošle godine, mesec dana nakon što je optužnica Tužilaštva za organizovani kriminal postala pravosnažna.\nTo se, međutim, nije dogodilo zbog bolovanja sudije Zorane Trajković, čijem je tročlanom veću Specijalnog suda predmet „Belivuk“ najpre dodeljen u rad. S obzirom na to da se sudija Trajković još nije vratila sa bolovanja, predmet je prosleđen drugom veću, kojim predsedava sudija Vinka Beraha Nikićević. Ono što je od samog početka problematično s ovakvom odlukom uprave Višeg suda u Beogradu, jeste to što sudija Beraha Nikićević za dve godine odlazi u zasluženu penziju i to nakon 37 godina radnog staža.\nImajući u vidu sudsku praksu, obimnost i kompleksnost postupaka, kakav je i slučaj „Belivuk“, malo je verovatno da će sudija Beraha Nikićević uspeti da ga okonča. Upravo zbog toga se i postavlja pitanje zašto je predmet dodeljen njoj, a ne nekom drugom veću koje bi moglo da mu obezbedi kontinuitet.\n– Ukoliko sudija ode u penziju pre nego što izrekne prvostepenu presudu, postupak će morati po zakonu da krene iz početka zbog novog sudije koji bi došao na njeno mesto. Optužnicom je obuhvaćeno 30 okrivljenih, pa je samo za njihova saslušanja kojima otpočinje postupak potreban duži vremenski period. Dovoljno je samo pogledati koliko traju ili su trajala suđenja organizovanim kriminalnim grupama, od JSO i valjevske, pa sve do Šarićeve grupe. U proseku oko 10 godina – kazao je za novine Nova njihov dobro obavešten izvor.\nOno što takođe treba napomenuti jeste da je sudija Beraha Nikićević godinama unazad, u drastičnoj većini slučajeva, bila sudija u postupcima za ratne zločine, dok je povremeno sudila i u većima organizovanog kriminala.\n– U ratnim zločinima sudila je od formiranja posebnog odeljenja, kao i sudija Snežana Nikolić Garotić, koja se nakon pauze od nekoliko godina, ponovo vraća u Specijalni sud iz Višeg, upravo u ovo veće koje će suditi Belivuku – dodaje njihov sagovornik.\nPored opravdane sumnje da ovo veće neće uspeti da okonča suđenje, ovaj izvor kaže da je sudija Beraha Nikićević sada osuđena i na policijsko obezbeđenje, koje će i njoj i njenoj porodici biti dodeljeno zbog ovog suđenja.\n– Smatram da nije humano da bilo koji sudija, na kraju svog radnog staža, živi u takvom vanrednom stanju, da ga čuva i u stopu prati policija i da bude izložen raznim mogućim opasnostima i to – zbog čega? Zbog suđenja koje svakako neće stići da okonča – kaže isti izvor i dodaje:\n– Valjda je u interesu građana i države da se suđenje Belivuku i ostalima što pre okonča, a ne da je i pre formalnog početka osuđeno na odugovlačenje. Zato je bilo logično da se predmet dodeli nekome ko je još daleko od penzije, posebno što upravo među takvima već ima onih koji su pod konstantnom zaštitom policije zbog drugih postupaka u kojima sude – dodaje.\nPrevious articleSednica Vlade Srbije o Ukrajini u toku, prisustvuje i Vučić /foto/\nNext article„Sve je kao neki film“ – Đoković govorio o pozivu Srbije


Podrška IPARD-a za ruralni turizam – način bodovanja - Forum PSSS - PSSS\nPodrška IPARD-a za ruralni turizam – način bodovanja\n09 sep 2020 08:42\t#42515 od Petrović Snežana\nPodrška IPARD-a za ruralni turizam – način bodovanja was created by Petrović Snežana\nU toku je prvi javni poziv za podnošenje zahteva za podršku iz IPARD fonda za ruralni turizam, koji će trajati do 31. oktobra ove godine.\nPravo na učešće na ovom konkursu imaju fizička lica – nosioci porodičnog komercijalnog poljoprivrednog gazdinstva, preduzetnici i mikro ili mala preduzeća.\nUslov za učešće u ovom javnom pozivu da je fizičko lice, preduzetnik, mikro ili malo preduzeće nosilac gazdinstva koje je upisano u registar poljoprivrednih gazdinstava i nalazi se u aktivnom statusu. Kada se investicija privede kraju mora biti ispunjen i uslov koji se odnosi na kategorizaciju seoskog domaćinstva odnosno objekta za smeštaj gostiju. Neophodno je, kao i kod svih IPARD projekata, potpuno poštovanje svih standarda koji se odnose na ovu delatnost.\nAko bude više zahteva nego što u okviru ovog javnog poziva ima para, Uprava za agrarna plaćanja sprovešće postupak bodovanja i rangiranja.\nSa 20 bodova bodovaće se zahtevi za odobravanje projekta ako:\n1) je podnosilac zahteva ženskog pola, u slučaju fizičkog lica, odnosno preduzetnika, ili privredno društvo koje u svojoj strukturi zaposlenih ima najmanje 30 odsto zaposlenih lica ženskog pola u momentu izdavanja rešenja o odobrenju projekta;\n2) je podnosilac zahteva lice mlađe od 40 godina u momentu izdavanja rešenja o odobrenju projekta, u slučaju fizičkog lica, odnosno preduzetnika;\n3) je mesto investicije u planinskim područjima, u skladu sa posebnim propisom kojim se određuju područja sa otežanim uslovima rada u poljoprivredi;\n4) je poslovnim planom predviđeno otvaranje novog radnog mesta, do podnošenja zahteva za isplatu, u slučaju preduzetnika ili privrednog društva.\nSa deset bodova boduju se zahtevi za odobravanje projekta ako projekat uključuje investicije u infrastrukturu i opremu za osobe sa invaliditetom, u skladu sa posebnim propisom kojim se uređuju tehnički standardi planiranja, projektovanja i izgradnje objekata, kojima se osigurava nesmetano kretanje i pristup osobama sa invaliditetom, deci i starim osobama.\nDokaz o stečenom obrazovanju boduje se sa:\n1) tri boda, ako je u pitanju srednje stručno obrazovanje u oblasti ugostiteljstva/turizma u trogodišnjem, odnosno četvorogodišnjem trajanju;\n2) šest bodova, ako je u pitanju visoka stručna sprema stečena u visokoj školi strukovnih studija u oblasti ugostiteljstva/turizma;\n3) deset bodova, ako je u pitanju visoka stručna sprema stečena na fakultetu.\nAko postoji više zahteva sa istim brojem bodova prema kriterijumima za rangiranje, prednost ima potpun zahtev koji je ranije podnet.\nPertović Snežana,savetodavac za agoekonomiju


Rukometaši Partizana igraju meč u zatvoru u Padinskoj Skeli - www.lobi-info.rs\nRukometaši Partizana igraju meč u zatvoru u Padinskoj Skeli\nBojan K. 30. januara 2014., 07:45 3.2k Views\nRukometaši Partizana, odigraće revijalni meč protiv tima zatvorenika u sportskoj sali Kazneno- povpravnog zavoda u Padinskoj Skeli, u petak od 11 časova. Utakmici će prisustvovati direktor Uprave za izvršenje krivičnih sankcija dr Milan Stevović, kao i direktor Rukometnog kluba Partizan Aleksandar Blagojević.\nUprava za izvršenje krivičnih sankcija Ministarstva pravde i državne uprave u saradnji sa rukometnim klubom Partizan, započeli su kampanju sa ciljem razvoja pozitivnih socijalnih veština kao i uticanje na promenu ponašanja osuđenih lica.\nRukometaši i treneri Partizana su danima trenirali sa osuđenicima kako bi naučili pravila igre rukometa, kao i nenasilno rešavanje konflikta i usvajanje principa fer-plej igre.\nCrno- beli će u petak protiv zatvorenika u Padinskoj Skeli proveriti da li je lekcija rukometa i fer-pleja naučena.\nPrethodna objava Pas lutalica izujedao devojčicu u Padinskoj Skeli\nSledeća objava Borča potencijalna lokacija za izgradnju nacionalnog stadiona\nPas lutalica izujedao devojčicu u Padinskoj Skeli\nBorča potencijalna lokacija za izgradnju nacionalnog stadiona


Sportske.net - Prohujalo s Rensingom...\nIzvor: Mihajlo Vidojević\nBajern i Nemačka su u njemu videli naslednika legendarnog Olivera Kana, "Delije" ga se verovatno sećaju dobro, slovio je za potencijalnog reprezentativca Srbije. Šta se dogodilo sa jednim od najtalentovanijih golmana Evrope i kako je završio u Cvajti umes\nMnogo smo puta čuli, mnogi od nas su se uverili u tvrdnju, na putu do uspeha rad čini 90% dobitne formule a talenat onaj preostali deo. Šta se onda događa sa onima koji imaju vrhunski potencijal da postanu sjajni sportisti ako pri tom imamo u vidu da nisu zabušavali "na časovima"?\nOvo je priča o momku koji je od projektovanog naslednika legendarnog Olivera Kana uspeo da završi u drugoj nemačkoj ligi i da na kraju ne odigra nijednu zvaničnu utakmicu za aktuelnog prvaka sveta.\nMihael Rensing (30) rođen je u Ligenu, gradiću od 60-ak hiljada stanovnika koji se nalazi na severozapadu Nemačke. Fudbal je počeo da trenira sa svoje četiri godine, u lokalnom klubu boravio je do uzrasta kadeta a onda je njegov talenat prepoznao minhenski Bajern.\nNa ulasku u novi milenijum mladi golman nije mogao da poželi lepši poklon, dobio je šansu da svoje golmanske kvalitete usavršava u jednom od najvećih klubova Evrope a kako je vreme odmicalo svi su ga videli kao naslednika slavnog Olivera Kana koji je sredinom prve decenije 21. veka uveliko planirao povlačenje.\nPočetak prolećnog dela sezone 2003/2004 doneo je Bajernovom vunderkindu šansu na koju je čekao od dolaska u klub. Dvadesetogodišnji Mihael Rensing debitovao je u Bundesligi 21. februara 2004. godine a onda je na dve vezane utakmice uspeo da sačuva mrežu što je delovalo početak iz snova!\nKako se približavao trenutak da Oliver Kan "okači rukavice o klin" njegov naslednik je dobijao sve više prostora da brani, debitovao je u Ligi šampiona protiv Milana, bio prva opcija selektoru mlade reprezentacije Nemačke, čak se i "Delijama" predstavio jesen 2010. godine.\nNavijači Crvene zvezde sigurno se sećaju onog nesrećnog poraza od Bajerna kada je Toni Kros utišao "Marakanu" u 94. minutu donevši tako pobedu bavarskom gigantu.\nGodine u kojima je Bajern počeo da stvara tim za dominaciju u Nemačkoj i napad na evropsku titulu za Mihaela Rensinga nisu bile berićetne. Prvo ga je Jirgen Klinsman ostavio u zapećku a onda je prokockao poverenje Luja Van Gala, nakon čega sledi sunovrat.\nSvesni da Mihael Rensin nikada neće izrasti u vrhunskog golmana čelnici Bajerna mu se u leto 2010. godine zahvaljuju i daju mu odrešene ruke u potrazi novog kluba.\nEpizoda u Kelnu završena je ispadanjem iz lige i raskidom saradnje, proba u Lesteru nije mu donela ugovor, a sezona u Bajer Leverkuzenu bila je dokaz da Mihael Rensing nije kalibar za Bundesligu.\nNade da će obući dres "A" reprezentacije Nemačke pale su u vodu sa pojavom Manuela Nojera a setićete se da je posle nereda u Đenovi i problema sa Vladimirom Stojkovićem čak i Fudbalski savez Srbije razmatrao mogućnost ubeđivanja Mihaela Rensinga da se priključi "Orlovima".\nRođen iz braka Nemca i Srpkinje Rensing je imao mogućnost da postane reprezentativac Srbije ali se čini da je njegovo odavno prohujalo.\nAko se pitate gde je sada, evo i odgovora. Za sezonu i po u Fortuni iz Dizeldorfa nastupio je 19 puta, može se reći da se u tekućem šampionatu izborio za mesto startera ali karijeru koja mu je prognozirana nikada nije ostvario.\nNikad nije mogao da izraste u vrhunskog golmana (iako je imao predispozicije za tako nesto). Uvek je bio u senci Kana.


Identifikovane osobe koje su kupovale potencijalne otrove u Apotekama Sarajevo – Fokus.ba\nIdentifikovane osobe koje su kupovale potencijalne otrove u Apotekama Sarajevo\nU Apotekama Sarajevo u proteklim mjesecima prikupljani su lični podaci građana koji su kupovali medicinske preparate koji mogu biti korišteni kao potencijalni otrovi, saznaje Fokus.ba.\nOvu informaciju za naš portal su potvrdili i uposlenici Apoteka Sarajevo nakon pritužbi građana da su im traženi lični podaci pri kupovini određenih proizvoda kao što je medicinski alkohol.\nUzimanje ličnih podataka obrazloženo im je opasnošću da preparat koji kupuju može biti zloupotrebljen, odnosno korišten kao otrov.\nZa sada nije poznato po čijem nalogu su prodavači u Apotekama Sarajevo identifikovali građane, te da li su policijske i druge sigursnonse agencije u BiH provodile određenu istragu u ovom smjeru.\nIako je portal Fokus.ba kontaktirao Apoteke Sarajevo sa upitom po čijem nalogu su prikupljani podaci, odgovor nismo dobili. Također, nismo dobili odgovor na pitanje šta se desilo sa prikupljenim podacima građana i kome su proslijeđeni?\nKako je u razgovoru za Fokus.ba istakla Mediha Bakalović, pomoćnik Ombudsmana za zaštitu potrošača u BiH, svako lice kojem pri kupovini određenih proizvoda neko zatraži lične pdoatke može podnijeti prigovor Agenciji za zaštitu podataka, kao kontrolnu mjeru zaštite svojih prava.\n“Pitanje evidentiranja ličnih podataka kupca u slučaju kupovine određenih proizvoda, kao što su medicinski lijekovi i medicinska sredstava nije propisano Zakonom o zaštiti potrošača BiH. Trgovina lijekovima i medicinskim sredstvima uređena je Zakonom o lijekovima BiH, koji provodi Regulator u BiH, Agencija za lijekove. Kako je ova oblast vrlo kompleksna Agencija istu reguliše nižim podzakonskim aktima, pravilnicima, kojih trenutno ima više od 150”, kazala je Bakalović za Fokus.ba.\nDodala je da nadležni regulator u BiH, Agencija za zaštitu ličnih podataka BiH, u skladu sa Zakonom o zaštiti ličnih podataka, brine se o zaštiti prava građana vezanih za lične podatke.\n“Zakon o zaštiti ličnih podataka predviđa obradu ličnih podataka ako je njihova svrha identifikacija kupca, bez uzimanja kopije lične karte, koja u tom slučaju prevazilazi granice potrebne identifikacije. Osim toga mora se uvijek utvrditi svrha obrade podataka”, navela je Bakalović.\nRazbojnik prijetio pištoljem radnici u apoteci, te ukrao novac\nOd danas jeftiniji lijekovi, neki čak i za 50 posto


Donarumina tuga, svega ovoga ne bi bilo da je poslušao Rajolu... - Sportske.net\nDonarumina tuga, svega ovoga ne bi bilo da je poslušao Rajolu...\nSve ovo se ne bi desilo da je Pera otišao pravo u policiju, govorili su u crtaću o Peri Detliću. Nije slušao savete, kao ni Điđi Donaruma koji je sada baš u neugodnoj poziciji...\nFoto: Beta/Angelo Carconi/ANSA via AP\nOdlučeno šta će biti sa Bakom, novi problem za Milan?Fudbaler Mančester junajteda na meti Milana, a on bi radije u slabiji klub!Dogodilo se na današnji dan - Kako je ludi Tino Asprilja prekinuo strašnu seriju MilanaGotovo! Rešena pitanja trenera, Rinu deset puta veća plata, Napoli prelomio!Rajola šokirao - Ko će biti prvi golman Milana naredne sezone?!\nSve se ovo ne bi desilo da je Donaruma poslušao Mina Rajolu, makar tako smatra menadžer golmana Milana. Umesto toga, popustio je pod pritiskom porodice, potpisao ugovor sa Milanom, sada je daleko od velikih stvari.\nU klubu nisu zadovoljni, brani mnogo slabije nego prošle sezone, mada su oscilacije očekivane.\nProblem je ipak drugačije prirode, Milan će u slučaju da se ne kvalifikuje za Ligu šampiona probati da proda golmana, već su angažovali iskusnog Rejnu.\nKlauzula o kojoj se pričalo, 40 miliona, ako se "Rosoneri" ne domognu LŠ izgleda nije ubačena u ugovor, ali bi ga za toliko prodali, piše "Gazeta", kako bi pokrili gubitke zbog neigranja u evropskom elitnom takmičenju.\nSamo, postoji problem, niko neće da ga kupi.\nPlanove je pokvario Alison Beker. Naime Brazilac je pokazao da je u ovom trenutku bolji golman, pa vodeći klubovi žele njega, a ne Domarumu.\nDoduše, ako Roma odoli napadima, PSŽ bi verovatno na kraju kupio Donarumu, ali čak ne ni za 40 miliona evra, ponudili bi, kako tvrde Italijani tek tridesetak, što bi Milan odbio.\nSa druge strane, čak i Real bi pre kupio Bernda Lena kako ne bi sarađivao sa Rajolom, a i Čelsi, čak da ode Kurtoa, ima druge ideje kada su čuvari mreže u pitanju.\nAtletiko ima Oblaka, probaće da zadrži Slovenca, Juve je već odbio Rajolu, oni su izabrali Šćešnjog, pa situacija oko Donarume postaje prilično napeta, čak ni on sam više ne želi da ostane u Milanu.\nMožda je rešenje Napoli, povratak kući, ali to su tek nagađanja, kontakta između klubova nije bilo, Napoli pokušava da završi posao sa Perinom iz Đenove.\nPre samo godinu dana bio je najtraženiji golman sveta, mogao je da uzme kao slobodan igrač oko 12 miliona evra po sezoni i dobije sve u PSŽ, sada ima 6 u Milanu, nezadovoljan je, navijači su protiv njega, a porodica je razočarana u neispunjena obećanja Milana, kapitensku traku, ali i to da je klub znao kakve se uvrede na račun braće Donaruma spremaju sa južne tribine "San Sira" i ništa nije učinio da to spreči...\nDa je samo poslušao Rajolu...


POTPISAN UGOVOR O ODRŽAVANJU JAVNE RASVETE U NAREDNIH 15 GODINA – KRUŠEVAC.LINK\nOvde si trenutno: Home / DRUŠTVO / POTPISAN UGOVOR O ODRŽAVANJU JAVNE RASVETE U NAREDNIH 15 GODINA\nU Kruševcu je potpisan ugovor o rekonstrukciji i održavanju javne rasvete, odnosno zamena postojeće sa dekvatnom led rasvetom u centralnom delu grada.\nOvo je nastavak planiranih aktivnosti u okviru projekta o Javno privatnom partnerstvu. Vrednost projekta je oko 4.780.000 evra a projekat će trajati 15 godina. Bez obzira na buduće cene električne energije, sistem rekonstruisanog osvetljenja predviđa uštede električne energije u iznosu od 75%.\nIzvodjač radova je beogradska firma „Keep light“ d.o.o., a podizvođač „MEP inženjering“ d.o.o., takođe iz Beograda.\nTag javna rasveta rekonstrukcija ugovor


Gospodarstvenici danas blokiraju M-17 radi rekonstrukcije Crnaje - Hrvatski Medijski Servis\nNEMA ALTERNATIVNOG PRAVCA\nGospodarstvenici danas blokiraju M-17 radi rekonstrukcije Crnaje\nZbog rekonstrukcije tunela Crnaja na cesti Sarajevo – Mostar gospodarstvenici iz Jablanice će danas blokirati magistralnu cestu M-17, da skrenu pažnju na značaj ovog prometnog pravca i eventualne posljedice koje bi izazvao prometni kolaps zbog radova.\nPredsjednik udruženja gospodarstvenika Jablanice Jusuf Džafić za Klix.ba je rekao da će se mirno okupljane održati u 15 sati na magistralnoj cesti radi neispunjavanja njihovih zahtjeva zbog radova na rekonstrukciji tunela Crnaja koje izvodi JP Ceste FBiH. Traže da im se dostave točan plan obustave prometa i alternativna rješenja za gradnju, jer kako kaže zbog ovog projekta postoji velika prijetnja negativnog utjecanja na život i poslovanje građana Jablanice.\n“Mi nemamo ništa protiv gradnje, ali ovo je jedini projekt bez alternativnog rješenja i tražimo samo da nam netko napismeno kaže koliko će trajati obustavljanje prometa. Ništa se nije na vrijeme završilo u ovoj zemlji i strahujemo da neće ni ovo”, rekao nam je Džafić.\n“Vlada FBiH i JP Ceste FBiH moraju dati čvrste, pisane garancije koliko će trajati obustava prometa”, poručili su gospodarstvenici./HMS/


Požorišne “Deobe” premijerno sutra u Gračanici\nTanjug 20. maja 2021. 15:08\nGRAČANICA – Predstava “Deobe”, rađena prema istoimenom romanu Dobrice Ćosića, u režiji Juga Radivojevića, premijerno će biti izvedena sutra u Domu kulture Gračanica, u produkciji Narodnog pozorišta Priština, saopštili su organizatori.\nNovi komad je realizovan u koprodukciji sa još dve teatarske kuće – Srpsko narodno pozorište (SNP) iz Novog Sada i NP Niš, a premijere u tim ustanovama su već odigrane tokom marta i aprila.\nUloge tumače – Sonja Damjanović, Nebojša Savić, Strahinja Bojović, Dejan Cicmilović, Igor Damnjanović, Miloš Cvetković, Nebojša Đorđević, Milan Kovačević, Grigorije Jakišić, Valentin Vencel i Bojana Milanović.\nRoman “Deobe” govori o podeljenosti srpske porodice i srpskog društva u periodu Drugog svetskog rata, a može se čitati kao univerzalna metafora svih srpskih podela kroz vekove, naročito u sadašnjem vremenu.\nO prenošenju poznatog Ćosićevog romana na scenu, dramaturg Božidar Knežević je izjavio da je bilo je neophodno izvršiti drastičnu selekciju mnogih pojedinačnih deoba kojima roman obiluje, da bi se tako složeno delo postavilo na scenu.\n“Tek kad je ta osnovna linija izvučena i kad je lična i porodična tragedija junaka Uroša Babovića stavljena u prvi plan, Ćosićeve “Deobe” postale su pozorišne “Deobe”. Bez obzira na svoju teatarsku formu, ovakve “Deobe”, u svojoj suštini, najviše liče na antičku dramu”, objasnio je dramaturg Knežević.\nReditelj Jug Radivojević, koji je upravnik BDP-a, ovde potpisuje i scenografiju, dok autorski tim scenskog dela čine i pisac dramatizacije romana Spasoje Ž. Milovanović, kompozitor Aleksandar Srebrić, kostimograf Tatjana Radišić, a glumac komada Igor Damnjanović je takođe asistent reditelja i autor scenskog pokreta.\nNajnovije “Deobe” su nedavno izabrane za 66. Sterijino Pozorje, prema odluci selektora – dramaturga i reditelja Milivoja Mlađenovića, koje će se održati od 18. do 26. juna na sceni SNP-a u Novom Sadu.


Mujo Koričić imenovan za policijskog komesara MUP-a USK ~ VKportal.BA\nVKportal.BA > Unsko-Sanski Kanton > Mujo Koričić imenovan za policijskog komesara MUP-a USK\n22. Oktobar. 2018., Unsko-Sanski Kanton\tIzvor vijesti: klix.ba\nVlada Unsko-sanskog kantona imenovala je na današnjoj sjednici Muju Koričića za komesara Uprave policije MUP-a USK.\nIz Vlade USK istakli su da je komesar policije imenovan shodno zakonu, u skladu sa provedenom procedurom Nezavisnog odbora i na osnovu dostavljenog i obrazloženog prijedloga.\nImenovanjem komesara, krajiška policija, koja je mjesecima bila obezglavljena u jeku migrantske krize, dobija svog prvog čovjeka te se vjeruje da će MUP USK u narednom periodu zauzeti konkretniji stav kada je u pitanju migrantska problematika.\nNaglasio je to i novoimenovani premijer USK Mustafa Ružnić, kojeg je na današnjoj sjednici, zajedno sa ministrom policije Jasminom Karabegovićem, Vlada imenovala u Operativnu grupu za aktivnosti i nadzor nad migrantskom krizom na području USK.\n“Vlada USK je danas formalno-pravno završila i pitanje Operativne grupe koja ima zadatak da upravlja migrantskom krizom. Shodno tome, već sutra će ova grupa održati sastanak i predložiti mjere po pitanju sigurnosne situacije u kantonu. Ja sam predložio komesaru da za sutrašnji sastanak predloži sve operativne mjere”, kazao je Ružnić.\nMujo Koričić je obavljao funkciju policijskog komesara u mandatu kojeg je okončao u aprilu ove godine. Nakon što je Nezavisni odbor putem javnog javnog konkursa Koričića ocijenio najboljim kandidatom, nedavno smijenjena Vlada USK nije nikad završila proceduru imenovanja do kraja, zbog navodne nepotpune dokumentacije koju su dostavili kandidati. Iz opozicije su cijelo vrijeme tvrdili da je tadašnja Vlada svjesno opstruisala izbor komesara.\nNovoimenovana Vlada na čelu sa premijerom Mustafom Ružnićem kao jedan od prioritetnih zadataka je sebi stavila imenovanje policijskog komesara, što je danas i potvrđeno.


Ružić: Obrazovni sistem nije mesto prenošenja virusa\nObrazovni sistem nije mesto za transmisiju virusa korona, izjavio je danas ministar prosvete Srbije Branko Ružić, dodajući da je svega oko 0,5 odsto od ukupnog broja učenika zaraženo kovidom.\n“Brojke nisu alarmantne i svi u Vladi i građani Srbije trebalo bi da budu zadovoljni predanošću i nastavnog i nenastavnog osoblja i odgovornošću koju deca pokazuju. To je najbolji primer na koji možemo da sprečimo negativne efekte korona virusa”, rekao je Ružić za TV Pink.\nOn je naveo da je zaraženo i oko jedan odsto zaposlenih u obrazovnom sistemu.\nNavodi i da, kako se povećava broj obolelih u opštoj populaciji, tako dolazi do blagog povećanja broja zaraženih u obrazovnom sistemu.\nRužić kaže da onlajn nastava nije “bauk”, te da su deca digitalno pismenija od starijih. Poručio je i da su roditelji u svakom trenutku bili u mogućnosti da izaberu kako će njihova deca da pohađaju nastavu.\n“Nije situacija takva da možemo svakome da udovoljimo, ali se trudimo da vaspitno-obrazovni proces traje”, rekao je Ružić.\nSvi fakulteti da budu uključeni u državnu maturu\nOn je rekao da je u opštem interesu da svi fakulteti budu uključeni u taj projeka , te da ne bi trebalo da se dogodi da neki kažu da to neće.\n“Nama nije interes da neki fakultet kaže ‘ne, mi nećemo’. Bolje reći kako stvari stoje, a ne da kažemo da će (državna matura) biti 2022, a onda dođemo u situaciju da ništa nije spremno”, istakao je Ružić.\nNaveo je da je “pilotiranje” male mature rađeno pet ili šest puta, te dodao da je nekad potrebno više puta testirati, kako bi na kraju to bilo i primenjeno.\nINFO 24 / Tanjug / Foto: Vlada Srbije\nTags: Branko Ružić, korona virus, obrazovni sistem\n„Sveti“ Đorđe ubija narod Valjevski?


Abazović: Saga o tužilaštvu završena - 10.05.2021, Sputnik Srbija\nPovodom mišljenja Venecijanske komisije na Predlog zakona o izmjenama i dopunama Zakona o državnom tužilaštvu, potpredsjednik Vlade Crne Gore Dritan Abazović je... 10.05.2021, Sputnik Srbija\nOn je istakao da je sa novim mišljenjem Venecijanske komisije saga o tužilaštvu završena."Raduje nas i to što je Venecijanska komisija prepoznala našu želju da konstruktivnim pristupom prilikom izrade izmjena Zakona uključimo što više društvenih činilaca koji su mogli dati svoj doprinos, u cilju poboljšanja finalnog teksta izmjena Zakona", naglasio je Abazović.Crnogorski mediji su objavili da je Venecijanska komisija ponovo kritikovala predložene izmjene nove verzije Zakona o državnom tužilaštvu. Pohvaljeno je najavljeno odustajanje od izmjena Zakona o Specijalnom državnom tužilaštvu.Abazović ističe da mišljenje Venecijanske komisije nije negativno, ali priznaje da je imala primjedbe na prestanak mandata članova Tužilačkog savjeta i da nema ništa protiv smjene onih koji ne ispunjavaju kriterijume.\nvesti, svet, dritan abazović, komisija, mišljenje, region\n20:13 10.05.2021 (Osveženo: 04:04 26.08.2021)\nOn je istakao da je sa novim mišljenjem Venecijanske komisije saga o tužilaštvu završena.\nAbazović je na vanrednom presu istakao da je konstatovano da je nekoliko ključnih preporuka VK iz marta potpuno obuhvaćeno izmjenama, a ostale djelimično.\n"Raduje nas i to što je Venecijanska komisija prepoznala našu želju da konstruktivnim pristupom prilikom izrade izmjena Zakona uključimo što više društvenih činilaca koji su mogli dati svoj doprinos, u cilju poboljšanja finalnog teksta izmjena Zakona", naglasio je Abazović.\nCrnogorski mediji su objavili da je Venecijanska komisija ponovo kritikovala predložene izmjene nove verzije Zakona o državnom tužilaštvu. Pohvaljeno je najavljeno odustajanje od izmjena Zakona o Specijalnom državnom tužilaštvu.\nPo ocijeni Venecijanske komisije, nema opravdanja za istovremeni prestanak mandata svim članovima Tužilačkog savjeta, ponavljajući razloge date u mišljenju o prethodnoj verziji tužilačkih zakona, iz marta ove godine.\nAbazović ističe da mišljenje Venecijanske komisije nije negativno, ali priznaje da je imala primjedbe na prestanak mandata članova Tužilačkog savjeta i da nema ništa protiv smjene onih koji ne ispunjavaju kriterijume.


Прва страна инвестиција у Куршумлији - Општина КуршумлијаОпштина Куршумлија\nJavni poziv za izbor korisnika sredstava namenjenih za pokretanje, razvoj i unapređenje dohodovnih aktivnosti interno raseljenim licima dok su u raseljeništvu na teritoriji opštine Kuršumlija\nAutor Kuršumlija 26. juna 2018.\nU kabinetu predsednika opštine Kuršumlija zvanično je potpisan zapisnik o primopredaji zgrade bivše Modne konfekcije “7 Juli”, kojem su prisustvovali direktor izraelske kompanije ”Wood Feel” – Ran Aviad, predsednik opštine Kuršumlija – Radoljub Vidić i direktor kompanije “Simpo Šik” – Milorad Andrejević.\nZahvalivši svima koji su omogućili da pomenuta kompanija dođe u Kuršumliju, direktor Ran Avijad istakao je da će se baš u Kuršumliji proizvoditi nameštaj za svetsko tržište po najsavremenijoj tehnologiji. Od oktobra meseca ova kompanija pokrenuće proizvodnju nameštaja u Kuršumliji. Prema njegovim rečima nameštaj za svetsko tržište proizvodiće se u saradnji sa preduzećem „Simpo ŠIK“ koje će proizvoditi šper ploču od hrastovog drveta.\n„Koristićemo najsavremeniju tehnologiju u proizvodnji nameštaja, a plan je da se u narednih 90 dana adaptira zgrade bivše Modne konfekcije “7. Juli” hala za proizvodnju i montaža mašina i opreme“, kazao je direktor ove izraelske kompanije. Navodeći da je već angažovano petoro radnika, Aviad je najavio je da će u početnom periodu biti angažovano oko stotinu radnika kao i da će veća grupa radnika ubrzo biti poslata na obuku u Izrael.\n„Imamo razvojni program koji predviđa kontinuirano povećanje proizvodnje i zapošljavanje novih radnika“, kazao je direktor kompanije „Wood Feel“ i najavio da će nameštaj proizveden u Kuršumliji najpre biti predstavljen na Sajmu nameštaja u SAD.\nPredsednik opštine Kuršumlija – Radoljub Vidić, tim povodom naglasio je da je reč o prvoj stranoj investiciji u Kuršumliji, ocenivši da je zapošljavanje 100 radnika u našem gradu „isto kao da je posao dobilo 10.000 ljudi u Beogradu“.\n„Svaki zaposleni radnik za nas mnogo znači jer u opštini imamo oko 30 odsto nezaposlenih“, kazao je Vidić, dodajući da je važno što će i renoviranje prostora u kome će biti smeštena nova fabrika, raditi domaće firme.


Nema dovoljno novca za nabavku medicinskih sredstava – #piskaralo.me\nNema dovoljno novca za nabavku medicinskih sredstava\nFond za zdravstveno osiguranje nema osnova da raspiše tender za medicinska sredstva nakon što je za te svrhe odobreno svega 5,02 miliona eura, što je trostruko manje od iskazanih potreba za ovu godinu i potrošnje u prethodnom periodu.\nIz te ustanove potvrđeno je da bi zdravstveni sistem uskoro mogao da se nađe u kolapsu, prenosi Pobjeda.\nFond nema osnova da predloži bilans potreba za medicinskim sredstvima na iznos od 5,02 miliona eura, zbog čega, kako su naveli, kasne i sa donošenjem integralnog plana javnih nabavki za ovu godinu.\nIz Fonda upozoravaju da nijesu u mogućnosti da samostalno riješe nastali problem bez pomoći nadležnih institucija, s obzirom na to da postoji nesklad između utvrđenog plana potreba medicinskih sredstava i raspoloživih finansijskih sredstava za njihovu nabavku.\nStoga, kako su rekli, očekuju da će ministarstva zdravlja i finansija naći rješenje za problem koji je nastao po osnovu preraspodjele sredstava.\n„Funkcionalnost zdravstvenog sistema neodrživa je sa 5,02 miliona eura, imajući u vidu da je samo za potrebe Kliničkog centra za nabavku medicinskih sredstava neophodno za 2016. godinu obezbijediti oko 11,4 miliona eura, od ukupno utvrđenog iznosa na nivou svih javno zdravstvenih ustanova“, kazali su iz Fonda.\n← Uehara: Institucije da jačaju povjerenje građana\nSporazum za pritisak na medije →\nNovi raspored: U Danilovgradu druga smjena, novine i u Podgorici\nBoluje od tumora kostiju: Djevojčici iz Herceg Novog hitno potreban novac za liječenje\n12/06/2016 piskaralo.me 0\nInstitut za biologiju mora: Spremni da odgovorimo na izazove


Tanjug 17. januara 2022. 16:09\nBEOGRAD – Slovenačko pozorište Mestno gledališče Ljubljana gostovaće u Beogradu sa predstavama „Suprotno“ 29. januara (20:00) u Bitef teatru i „Gejm“ 30. januara (20:00) u Dorćol placu.\nU predstavi „Suprotno“ na sceni je pet klovnova koji pokušavaju da urade avangardni neofašistički komad, a reditelj Boris Nikitin istražuje granicu između stvarnosti i fikcije i igra se retorikom i propagandom, saopštio je danas Bitef.\n„Prvo se identifikujete sa fašističkim diskursom na sceni, onda vas činjenica da ste kupili ozebe do kosti, a onda se zapitate kako je to uopšte moglo da se desi“, saopštio je Bitef.\n„Gejm“ reditelja Žiga Divjaka bavi se migrantima, koji su prošli pola sveta da bi izbegli ratove, progone, nasilje i savladano siromaštvo, a poslednji deo rute, deonicu koja ih vodi od Bosne i Hercegovine do sigurne destinacije u Evropskoj uniji, nazivaju „igrom“.\n„Igra nema pravila, zakoni ne važe, ovlašćenja policije su neograničena, nasilje sve brutalnije. Pozorišni projekat ‘Gejm’ proučava ulogu i odgovornost Slovenije i njene granične politike za živote i sudbine ljudi u bekstvu“, navodi se u saopštenju.\nGostovanja se realizuju u okviru strateške saradnje dva pozorišta, koja podrazumeva dvosmernu saradnju, pa će se u narednom periodu realizovati i gostovanje predstava Bitef teatra u Ljubljani.


Psihoterapijski rad sa porodicama\nPsihoterapija partnerskih odnosa\nPsihoterapijski rad sa pojedincima uz korišćenje sistemskog porodičnog pristupa\nPsihološka pomoć tokom razvojnih i nerazvojnih životnih kriza\nBalansiranje zahteva u porodičnoj i radnoj sredini\nPomoć u rešavanju psihološkog segmenta problema gojaznosti\nPsihoterapijski rad sa decom i adolescentima\nPsihoterapijski rad sa porodicama u kojima postoji hronična bolest\nPorodica predstavlja prirodnu sredinu za razvoj ličnosti. Kroz odnose sa članovima porodice stičemo iskustvo o sebi i okolnom svetu, definišemo očekivanja od sebe i drugih. Porodični odnosi predstavljaju značajan izvor energije i mogućnosti za prevazilaženje teškoća pojedinca. Svaka porodica ima jedinstvene obrasce o tome kako njeni članovi razgovaraju i ne razgovaraju, kako se sukobljavaju, vole i i ljute, podržavaju, kritikuju i hvale, kako se raduju, slave ili tuguju. Međusobno razumevanje članova porodice oko toga šta je doprinos svakog od njih da bi porodica u svemu bila baš takva kakva jeste, predstavlja snažan potencijal za promenu i razrešenje različitih problema koje imaju.\nPartnerski odnosi mogu biti opterećeni raznim teškoćama koje partneri, tipično, pokušavaju da reše ponavljajući obrasce u odnosu koji su i doveli do tih teškoća. Stalno prisutna napetost u odnosu, doživljaj nerazumevaja i neuvažavanja od strane onog drugog, medjuobno nepoverenje ili seksualno nezadovoljstvo dugoročno dovode do sve lošijeg funkcionisanja pojedinaca i para u celini. Bračna terapija može pomoći u iznalaženju novih rešenja za stare obrasce koji su u osnovi teškoća koje par, ima i tako pomoći u njihovom prevazilaženju.\nPsihoterapijski rad sa pojedincima uz korišćenje\nsistemskog porodičnog pristupa\nPonekad životne okolnosti ili različiti lični izbori opredeljuju osobu da želi stručnu psihološku pomoć u vidu individualne psihoterapije. Mreža odnosa u kojima pojedinac postoji i tada je osnovni resurs za iznalaženje funkcionalnijih rešenja za različite životne izazove. Šta, kako, kada, gde i sa kim možemo drugačije su pitanja na koja se uz stručnu pomoć mogu naći odgovori koji otvaraju nove, drugačije perspektive.\nTokom života prolazimo kroz različite faze: sklapanje braka ili odluka o zajedničkom životu sa partnerom, dobijanje dece, njihov rast i postepeno odvajanje od roditelja kroz polazak u vrtić,u školu, njihova sve snažnija emotivna vezivanja za osobe van primarne porodice koja počinju u adolescenciji, i, konačno, njihovo odvajanje od roditeljske kuće, navikavanje na ponovni život u dvoje, starenje... Svaka od tih faza nosi sa sobom specifičnosti i teškoće koje mogu biti veoma izražene naročito u momentima prelaženja iz jedne faze u drugu. Dodatno opterećenje za sve članove porodice predstavljaju vanredni krizni dogadjaji koji se mogu istovremeno dogoditi kao što su smrt nekog člana porodice, razvod, migracija... U okolnostima krize porodica i nejni članovi su posebno osetljivi a adaptacija na nove okolnosti predstavlja zadatak u kojem je neretko neophodna stručna psihološka pomoć.\nSavremeno društvo pojedincu postavlja visoke zahteve u radnoj sredini. Intenzitet borbe za obezbedjivanje materijalnog aspekta egzistencije neretko dovodi do visoke tenzije u svakodnevnom životu što se negativno odražava na porodičnu sredinu i funkcionisanje u njoj, ponekad do nivoa doživljavanja da jedan segment života isključuje drugi. Iznalaženje funkcionalnijih obrazaca življenja, reorganizovanje različitih životnih segmenata često zahteva uključivanje porodičnog psihoterapeuta kao pomoći.\nGojaznost je jedan od najčešćih problema savremenog doba. Istraživanja pokazuju da prekomerna težina u značajnoj velikoj meri umanjuje kvalitet života osobe. S obzirom na prirodu ovog poremećaja - kombinovanje problema zavisnosti i psihosomatike, jasno je da postizanje trajnih rezultata zahteva iznalaženje novih obrazaca ponašanja na gotovo svim životnim planovima. Samim tim, razumljivo je da se rešavanju ovoga problema pristupa kroz sagledavanje sveukupnih životnih okolnosti osobe. Tokom tog procesa dragocen je doprinos članova porodice gojazne osobe, pa je tim koji ona čini zajedno sa porodičnim psihoterapeutom najčešće tim koji dobija u nadmetanju sa ovim ozbiljnim zdravstvenim problemom. Pri tome, ukoliko je gojazni član porodice dete ovo postaje pravilo.\nTeškoće koje imaju deca uvek u porodični život unose mnogo nemira. Roditelji se u tim okolnostima snalaze sa promenjivim uspehom. Psihoterpijski rad sa najmlađim članovima porodice omogućava prevazilaženje različitih problema i oslobađanje od negativnih uticaja koje na razvoj imaju različiti dečiji simptomi. Za porodicu, kako to iskustvo pokazuje, ulazak dece u adolescenciju predstavlja posebno veliki izazov. Burne telesne, emocionalne, intelektualne i promene u socijalnom funkcionisanju adolescenata dovode često do visoke tenzije u porodici. Ta tenzija, ukoliko nije dobro kanalisana, remeti porodične odnose što dovodi do još viših nivoa tenzije. Neretko, nesnalaženje u ovoj životnoj fazi mladi manifestuju neadekvatnim funkcionisanjem na raznim planovima. Roditelji su pred brojnim dilemama, svakodnevno. Psihoterapijski rad u ovim okolnostima pomaže iznalaženju rešenja koja obezbeđuju prevazilaženje kriznih situacija koje su u ovoj razvojnoj fazi česte.\nPojava hronične bolesti u porodici predstavlja stres za obolelog, ali i za ostale članove njegove porodice. Nameće se potreba za reorganizacijom porodične svakodnevice, za stvaranjem novih ili proširenjem starih porodičnih uloga što nekada može doprineti i stvaranju doživljaja gubitka i žaljenja za životom kakav je nekada bio. Kada je oboleli član porodice dete, stres koji roditelji doživljavaju je veći. Kao posledica toga, stil vaspitanja se najčešće menja ka zaštitničkom, što predstavlja novu promenu i za dete i za roditelje. Psihoterapijski rad može doprineti iznalaženju funkcionalnih porodičnih rešenja za novonastalu situaciju.


Home / Ekologija / Zajednički protiv zagađenja u regionu\n5. Decembra 2018. AdminLeave a Comment on Zajednički protiv zagađenja u regionu\n– Pitanje zaštite životne sredine prevazilazi okvire ekonomskih, tehničkih, i pitanja saradnje. Da bi postigli i očuvali zdravu životnu sredinu za generacije koje dolaze, mi moramo da pobedimo zagađenje. To je naša moralna obaveza, a istovremeno, najveći izazov našeg vremena i najveći izazov u našim životima. Visoki ekološki standardi znače zdraviji život za naše građane, ali i dobrobit za našu ekonomiju, istakao je ministar Trivan. Za rešavanje pitanja zaštite životne sredine koja ne poznaju granice, od najvećeg značaja je da zemlje regiona nastupaju zajedno i da imaju zajedničku viziju pred UNEA 4 koja će sledeće godine biti održana u Najrobiju – naglasio je Trivan.\n– Zaštita životne sredine i smanjenje zagađenja je nacionalni, regionalni i globalni izazov. Neophodna su veća finansijska ulaganja u životnu sredinu, ali i promena u načinu života modernog čoveka koji mora postati održiv – rekao je na Konferenciji šef Kancelarije Programa UN za životnu sredinu u Njujorku i pomoćnik generalnog sekretara UN Satja Tripati. „Konferencija pokazuje da, iako su izazovi veliki, ukoliko sarađujemo moguće je da se oni uspešno rešavaju. Zemlje regiona imaju priliku da preskoče pojedine faze razvoja kroz koje su prošle druge industrijalizovane države“, rekao je Tripati. Izbor Srbije za organizatora Konferencije dokazuje da je Srbija napredovala, naglasio je i dodao da je zadovoljan saradnjom Ujedinjenih nacija sa zemljama u regionu.\n– Jedan od glavnih principa kojima se rukovodi Vlada Republike Srbije u kreiranju nacionalne politike u oblasti zaštite životne sredine je poštovanje prava javnosti da bude aktivno uključena u ovaj proces – naglasio je ministar Dačić. Za zaštitu životne sredine naročito je značajna međunarodna saradnja, kako na regionalnom tako i na globalnom nivou, dodao je. „Budući da će uspeh u ostvarivanju ciljeva umnogome zavisiti od izvora finansiranja, smatram da je potrebno obezbediti jednak pristup i globalnim i regionalnim izvorima finansiranja“, istakao je Dačić.


ADVOKATSKA KOMORA VOJVODINE: Uvođenjem vanrednog stanja odstupljeno od Ustava i zagarantovanih ljudskih i manjinskih prava\nPredsednik Advokatske komore Vojvodine (AKV) Vladimir Beljanski izrazio je zabrinutost za stepen poštovanja ljudskih prava, za demokratske vrednosti i vladavinu prava u Srbiji i ocenio da je uvođenjem vanrednog stanja i aktima Vlade Republike Srbije odstupljeno od određenih ustavnih normi i ustavom zagarantovanih ljudskih i manjinskih prava.\n"Odlukama državnih organa ograničeno je kretanje građana, sprovode se mere zabrane kretanja i samoizolacije koje praktično predstavljaju lišenje slobode, suspendovana je većina suđenja, ograničene su posete pritvorenim licima, u praksu su uvedena suđenja elektronskim prenosom slike, veliki broj građana je kažnjen zbog nepoštovanja mera, u nekoliko slučajeva su izrečene i zatvorske kazne, a izvesno je da će biti donete i druge mere", naveo je Beljanski.\nPozvao je najviše državne organe da hitno razmotre mogućnost održavanja sednice Skupštine Srbije, a pozvao je i Ustavni sud da po sopstvenoj inicijativi pokrene postupak za ocenu saglasnosti sa Ustavom kako odluke o uvođenju vanrednog stanja, tako i uredbi donetih za vreme vanrednog stanja kojima se odstupa od ljudskih i manjinskih prava.\n"Pozdravljamo sve napore da se Srbija u interesu sopstvenih građana na najbolji način izbori sa epidemijom. Istovremeno ukazujemo da posledice nepoštovanja najviših pravnih akata mogu imati nesagledive posledice za budućnost demokratije i civilnog društva", ukazao je Beljanski.\n"Ta odstupanja, međutim, ne smeju biti nesrazmerna i dostizati potpuno lišavanje prava. Osim toga, da bi se odstupanja smatrala zakonitim, neophodno je da budu doneta od strane ovlašćenih državnih organa i u propisanoj proceduri. Vladavina prava, kao jedna od najvećih civilizacijskih tekovina, podrazumeva poštovanje svrsishodnosti, obima i postupka ograničenja prava i u vanrednom stanju", poručio je Beljanski.\n"Ukoliko nema odgovarajućeg postupka, tada vlast oduzima građanima pravo da je kontrolišu, što dalje vodi u zloupotrebe i nedemokratsko državno uređenje. Neophodno je da se obezbedi pravedna i zakonita ravnoteža u odnosima tri grane vlasti", naveo je Beljanski.\nIzvor: Vebsajt N1, 03.04.2020.


Tribina "Niste sami" sutra u Srednjoj školi "Svetozar Miletić" u Novom Sadu : Nadlanu.com\nTribina "Niste sami" sutra u Srednjoj školi "Svetozar Miletić" u Novom Sadu\nObjavljeno 27. feb 2020. / 09:33:53\nPrva tribina u 2020. godini, u okviru kampanje "Niste sami", biće održana u petak, 28. februara, u Srednjoj školi "Svetozar Miletić" (Svečana sala) u Novom Sadu, sa početkom u 13.30 h.\n- Neda Gligić, umetnica, rodom iz Šida, koja se оd sedamnaeste godine, nakon izliva krvi u mozak i dve nedelje provedene u komi, vrlo hrabro bori kako bi nastavila sa normalnim funkcionisanjem;\n- Aleksandar Plavšić, predstavnik centra "Srce";\n- Bojana Božić, dizajner odeće, tekstila i enterijera, poslednjih par godina uspešno se bori sa anksioznim poremećajem i depresijom;\n- Dobrila Marković, predstavnik OPENS -a;\n- Natalija Lazić, pozorišni producent, majka devojke sa autizmom.\nU oktobru 2018. godine, pod pokroviteljstvom Predsednice Narodne skupštine Republike Srbije, Ministarstva za rad, boračka i socijalna pitanja i UNICEF-a - pokrenuta je kampanja "Niste sami!" sa ciljem prevazilaženja predrasuda prema mladim osobama sa problemima mentalnog zdravlja i invaliditetom.\n“Najlepša bašta Novog Sada“: Uređenje vrta kao hobi u…\n“Najlepša bašta Novog Sada“: Natašina oaza mira u Veterniku\nNakon prve konferencije održane u Domu Narodne skupštine u Beogradu 11. oktobra 2018., održane su tribine u još šest gradova širom Srbije (Bačka Palanka, Novi Sad, Požarevac, Zaječar, Niš i Čačak).\nTokom 2019. godine, održano je ukupno 12 tribina, a sa kampanjom nastavljamo i u 2020. godini.\nTribina se organizuje uz podršku Narodne skupštine Republike Srbije, Ministarstva za rad, zapošljavanje, boračka i socijalna pitanja, Kancelarije za ljudska i manjinska prava, a pod pokroviteljstvom: AMS, MTS - Telekom Srbija, Eurobank, Udruženja Petrovaradin Media i Best Fest.\nAleksandar Plavšićamsbest festBojana BožićDobrila MarkovićEurobankkancelarija za ljudska i manjinska pravaministarstvo za rad zapošljavanje boračka i socijalna pitanjamtsNarodna skupštine Republike Srbijenatalija lazićNeda GligićNiste saminovi sadnssrednja škola svetozar miletićtelekom srbijatribinaudruženje petrovaradin media\n“Najlepša bašta Novog Sada“: Uređenje vrta kao hobi u penzionerskim danima


RTS :: Godfri: Srbija impresionirala ekonomskom otpornošću\nPolitika Godfri: Srbija impresionirala ekonomskom otpornošću\nutorak, 13. apr 2021, 19:27 -> 19:59\nAmerički ambasador u Beogradu Entoni Godfri izjavio je danas da SAD podržavaju Srbiju na putu ka Evropskoj uniji, na kojem je rešavanje teških političkih pitanja koja odlažu napredak Srbije u pristupnim pregovorima – od ključne važnosti.\nEntoni Godfri je na konferenciji u Skupštini "Godinu dana kasnije: Srpsko-američki odnosi pred izazovima pandemije", čija je tema bila i 140 godina odnosa dveju zemalja, rekao da su administracija u Vašingtonu i predsednik Džo Bajden posvećeni bliskoj saradnji sa Briselom na svim pitanjima, uključujući i ona koja nisu laka i neće se rešiti sutra.\n"U poslednjih godinu dana Srbija je impresionirala ekonomskom otpornošću", kazao je Godfri, navodeći da je bila najbolja u Evropi, a što je, dodao je, proizvod mudrih odluka donošenih tokom godina.\n"To je dozvolilo Vladi Srbije da uloži neophodna sredstva u ekonomiju, da sačuva radna mesta", rekao je Godfri koji je istakao da SAD podržavaju ekonomsko jačanje regiona kao i napore Srbije da se formira "mini-Šengen".\n"Srbija je delila vakcine građanima regiona, a to je zaista važno da svi budu zaštićeni kako bi građani Srbije bili zaštićeni", rekao je ambasador na skupu na kome su govorili i predsednik parlamenta Ivica Dačić, potpredsednica Vlade Zorana Mihajlović i osnivač Kongresa srpsko-američkog prijateljstva poslanik Vladimir Marinković.


VUČIĆ: Hoyt Yee mi je rekao ‘Ne dirajte u Kosovo’, rekao sam mu “A u Srbiju se može dirati” | Poskok.info\nVUČIĆ: Hoyt Yee mi je rekao ‘Ne dirajte u Kosovo’, rekao sam mu “A u Srbiju se može dirati”\nBEOGRAD – Predsjednik Srbije Aleksandar Vučić rekao je Pinku kako njegov razgovor s američkim dužnosnikom Brian Hoyt Yi nije bio “jednostavan”.\nPrema njegovim riječima, američki dužnosnici došli su “ispunjavati svoje interese, a ne naše”.\n“Nije bilo nepristojnih riječi, ali su glavne teme bile Kosovo i Rusija. Amerika podržava neovisnu Republiku Kosovo. Rekao mi je da ne možete dirati teritorijalni integritet Kosova. Odgovorio sam, “Mogao si dodirnuti teritorijalni integritet Srbije prije devet godina. Rekao sam mu to u lice “, rekao je Vučić.\nNa pitanje kako je Hoyt reagirao na ovo, Vučić je rekao:\n“Hladnokrvno, on je profesionalac. Stavio mi je do znanja što misli, rekao je super što si ti to rekao, prenio sam ti što je poruka Amerike, ti to poštuj ili ne, znaš kakve su posljedice “.\nOsim toga, Vučić je rekao da nakon mnogo godina “prisutnost Srba na Kosovu opet smeta”.\n“Srbi se bude, ne zato što žele da zauzimaju, već da čuvaju ono što je njihovo. Srbija sjedi na svojoj stolici, a do kada će to moći niko ne može da garantira. Kad Srbija više to ne bude mogla neki drugi će biti u Vladi i na mjestu predsjednika“, rekao je Vučić.\nPredsjednik SrbijeAleksandar Vučić pričao je na TV Pink o beogradskim izborima i mogućnosti da uz njih budu održani i parlamentarni, katalonskoj krizi, unutrašnjem dijalogu o Kosovu, vojnoj neutralnosti…\nTakođer, Vučić je na Pinku govorio i o tome što je šef poslaničke grupe SNS doneo njegov ispit na skupštinsku sjednicu.\n“Zemlje koje žele da uđu u EU moraju jasno da pokažu tu odluku. Ne možete sjediti na dvije stolice, naročito ako su tako daleko”, rekao je Ji na 17. Srpskom ekonomskom samitu u beogradskom hotelu Metropol.\nNakon toga održan je sastanak Vučića i Jija, ali poslije sastanka nije bilo priopćenja o čemu su njih dvojica pričali, “dok ne odobri ambasada SAD”\n“Iz njega će se vidjeti šta je na sastanku govorio Yee, a šta je govorio Vučić ukoliko američka strana bude željela da to kaže”, istakli su u Kabinetu po završetku sastanka, kojem je prisustvovao i ambasador SAD.\nKasnije je iz Vučićevog kabineta rečeno da će Aleksandar Vučić “narednih dana iznijeti sadržaj odgovora na primjedbe koje je iznio zamjenik pomoćnika državnog sekretara SAD Hojt Brajan Ji”.\nNa riječi Hoyt Yeea oštro je reagirao ministar obrane Aleksandar Vulin, rekavši da je to svakako do sada najteži javni i vrlo nediplomatski pritisak na Srbiju i njeno pravo da samostalno odlučuje. Vulin je naveo da ne zna kakav će biti stav državnog vrha povodom istupa Yeea, ali da on smatra da to nije izjava prijatelja, niti čovjeka koji poštuje Srbiju.\nŠefica pregovaračkog tima Srbije Tanja Miščević je u međuvremenu izrazila sumnju u to da je izjava američkog zvaničnika točno interpretirana u medijima.


posted on Sep. 29, 2011 at 4:06 pm 29. September 2011\nKonkurencija u oblasti turizma u svetu je globalna i bez regionalnog povezivanja, tržišta poput Srbije imaju umanjene šanse, izjavio je danas na Novosadskom sajmu državni sekretar za turizam u Ministarstvu ekonomiju i regionalnog razvoja Goran Petković.\nPetković je na međunarodnom okruglom stolu “Regionalna sradnja u turističkom sektoru”, koji je održan u sklopu 44. međunarodnog sajma turizma rekao da je međunarodna razmena već počela, a da su u planu i zajednički proizvodi. Kao jedan od takvih turističkih proizvoda Petković je naveo Put rimskih careva, koji bi trebalo zajednički da realizuju Srbija, Hrvatska, Rumunija i Mađarska.\n– Postoji potreba za osmišljavanjem još takvih proizvoda, jer pojedinačan nastup na današnjem tržištu nije jednostavan. Dunav je velika prednost za Srbiju, jer je to pojam koji je poznat svima u Evropi i može nam pomoći da se bolje predstavimo. Jedan od stubova Dunavske strategije pokriva i oblast turizma, a poznato je da je Dunav za Srbiju okosnica brendiranja proizvoda. Treba samo razmišljati o marketingu i regionalnom izlasku na tržište sa prepoznatljivim proizvodom, rekao je Petković.\nGovoreći o turistizmu u Vojvodini, Petković je rekao da pokrajina ima specifičnu ponudu i poslednjih godina dobro se razvija u toj oblasti.\n– U Vojvodini prednjači Novi Sad sa svojim festivalima i manifestacijama, sve popularniji je nautički i ribolovni turizam, a u poslednje vreme sve je više posetilaca i u kampovima. Srem je posebno interesantan zbog blizine Beograda, ali i zbog prirodnih specifičnosti i bogatog kulturnog nasleđa, rekao je Petković i ocenio da su Sajmovi LORIST i Sajam turizma prava prilika za promociju vojvođanskog turizma.\nPetković je ponovio da će prema proceni Narodne banke Srbije ove godine Srbija ostvariti prihod u oblsti turizma od oko 850 miliona dolara. Prema njegovim rečima, u zaradi prednjače najveći centri, Beograd i Novi Sad koji postaje prepoznatljiv kao centar omladinskog turizma, a beleži i najviše pristajanja kruzera u Srbiji.\nVojvođanski sekretar za privredu Ištvan Pastor rekao je da je težnja pokrajinske administracije da predstavi specifične turističke destinacije, kao što su prirodna bogatstva, kulturo nasleđe i bogatsvo različitosti kao posebne prednosti Vojvodine.\n– Nažalost, kao regiju nas još uvek bije loš glas, jer kada nekog pozovete u goste u očima mu vidite čuđenje, koje govori o tome da još nisu sigurni da ovde dođu jer nas prepoznaju po nekim drugim događajima u bližoj prošlosti. To nije dobro za nikoga u regionu, kazao je Pastor.\nGovoreći o potencijalima Dunava, Pastor je rekao da će realizacija Dunavske strategije neminovno privući značajna sredstva i omogućiti brži razvoj turizma. Mi moramo biti deo toga, jer Dunav ima dugu putanju kroz Srbiju, rekao je Pastor.


O nama - Farmnet\nFarmnet je SERVIS POLJOPRIVREDNIH PROIZVOĐAČA koji ima za cilj povećanje obima proizvodnje i konkurentnosti kroz jedinstven informacioni sistem. Podižemo transparentnost u nabavci, proizvodnji i informisanju poljoprivrednih proizvođača.\nFarmnet je besplatna informaciona platforma koja je dostupna svim proizvođacima podjednako\nFarmnet je distributivni kanal koji nastupa na tržište za i u ime naših poljoprivrednih proizvođača\nFarmnet kroz mrežu kontakata u Evropi i Srbiji ima za cilj da se izbegnu svi posrednici u lancu koji povećavaju cenu. Naš pristup od proizvođača do farmera obezbeđuje diskontne cene - proverite zašto smo najbolji\nZašto mi to radimo?\nNaša misija je kreiranje posebnih uslova za naše članove u cilju podizanja konkurentnosti. Jedinstvenim sistemom nabavke naš proizvođač može da bude konkurentan evropskim uslovima rada.\nFarmnet ima pristup razvijanja nezavisnih, nepristrasnih i objektivnih izvora informacija za svakog poljoprivrednika. Bez marketinga velikih kompanija, samo činjenice sa terena. Farmeri preko Farmnet servisa imaju mogućnosti da razmene svoje agronomske podatke i iskustva jedni s drugima, sve kako bi mogli doneti bolje odluke o semenima i agronomiji, mehanizaciji i stočarskoj proizvodnji.\nTim Farmnet pažljivo prati i konsultuje veliki broj spoljnih saradnika i stručnjaka kako u zemlji tako i u inostranstvu koji su specijalizovani za svaku oblast poljoprivrede, pre nego što se prosledi savet našim proizvođačima. Farmnet ima motiv unapređenja poljoprivredne proizvodnje koja istinski stavlja prvo interes farmera.\nZajedno možemo mnogo više nego gledajući samo na sopstvene farme i farme iz okruženja. Farmnet omogućava da naši proizvođači sagledaju mnogo širu sliku kako bi doneli prave odluke. Farmeri koji žele transparentnost i pošteno postupanje na tržištu, objektivne informacije o semenima, pripremi zemljišta, novim merama zaštite i savremenom stočarstvu znaju da je Farmnet pravo mesto za njih.\nPodizanje konkurentnosti farmera kroz jedinstven sistem nabavke\nSaveti od stručnog tima Farmneta za unapređenje proizvodnje\nBesplatni informacioni sistem dostupan svim članovima mreže\nPridruzite se timu koji poljoprivrednoj proizvodnji daje novi smisao!


U 2021. godini predstavljen veliki potencijal opštine Sečanj | ZR KLIK\nSečanj- I pored teške sutuacije koja je izazvana globalnom krizom pandemije ovu godinu na poslovnom planu završavamo zadovoljni i u narednu 2022. godinu ulazimo sa puno optimizma i elana da nastavimo sa realizacijom započetih projekata.\n„Naše redovne aktivnosti prevashodno su se odnosile na promociju naše opštine. Učestvovali smo na mnogim manifestacijama, a prvenstveno bih izdvojila nastup na Međunarodnom sajmu poljoprivrede u Novom Sadu, gde smo imali priliku da prezentujemo našu opštinu na najbolji način. Uvek se trudimo da damo priliku malim proizvođačima domaće radinosti da svoje proizvode mogu da promivišu u okviru izložbenog prostora naše organizacije i na taj način učinimo na se njihovo poslovanje podigne na jedan viši nivo.“, rekla je Miljana Milošević, direktorka Turističke organizacije opštine Sečanj.\nNEGOVANJE TRADICIJE I OBIČAJA U OPŠTINI SEČANJ„\n„Akcenat uvek stavljamo na negovanje tradicije, naših običaja, domaće radinosti, lokalni gastronomski specijaliteti su adut koji uvek prolazi i izazivaju veliku pažnju gde god da se pojavimo. Mi smo jedna rašolika sredina koja može mnogo da ponudi. Upravo kroz organizaciju različitih manifestacija želimo sve naše vrednosti da objedinimo u jedno i pokažemo ono naše najvrednije. Izdvojila bih uspešno raealizovanu izložbu „Muzej u školama“ koja je urađena u saradnji sa Narodnim muzejom iz Zrenjanina i nadamo se da je ovo tek početak jedne uspešne saradnje koja treba da doprinese da se u našoj opštini što se tiče kulture i umetnosti neke stvari UNAPREDE. Nažalost zbog opšte poznate situacije sve manifestaccije su se održale u manjem obimu nego kakao je prvobitno planirano. Mešani opštine Sečanj i posetioci iz drugih krajeva mogli su da uživaju u već tradicionalnoj manifestaciji „Tamiški dani opštine Sečanj“. Foto safari Jaša Tomić 2021. i ove godine okupio je veliki broj fotografa i zaljubljenika u fotografiju, koji su na naše veliko zadovoljstvo pronašli insiraciju u motivima Jaše Tomića i okoline. Izdvojila bih po prvi put održanu manifestaciju „Miholjski susreti sela“ koja je realizovana uz podršku Ministarstva za brigu o selu sa ciljem da se ožive male seoske sredine. Od izuzetne je važnosti da se održala jedna ovakva manifestacija, koja je privukla veliki broj posetilaca i otvorila neke nove vidike, a takođe je i probudila svest kod lokalnog stanovništva da malim aktivnostima i međusobnom saradnjom mogu da učine mnogo na unapređenju kvaliteta života u malim selima“,istakla je direktorka.\nLOVNI TURIZAM VELIKI POTENCIJAL OPŠTINE SEČANJ\n„Lovni potencijali predstavljaju najatraktivniji resurs kojim opština Sečanj raspolaže. Iz razloga što lovni turizam ima dugu tradiciju u poslednje vreme radimo dosta na unapređenju ovog vida turizma. Završena je kompletna rekonstrukcija i opremanje Lovačkog doma u Sečnju kao polazne tačke okupljanja i boravka lovaca. Projekta je podržan od strane Ministarstva za trgovinu, turizam i telekomunikacije uz učešće lokalne samouprave“, naglasila je Miljana Milošević.\nTuristička organizacija opštine Sečanj je upravo kroz izradu svojih strateških, razvojnih i planskih dokumenata zacrtala jasan pravac u kom smeru će da razvija svoje područje, a pre svega akcenat je na razvoju svesti svih društvenih činilaca u pogledu mogućnosti razvoja privrede i podizanja kvaliteta života svih građana opštine Sečanj.


Delta holding otvorio InterContinental u Ljubljani | PC Press\nDelta holding otvorio InterContinental u Ljubljani\n28. septembar 2017. Marijana Pečić\nHotel InterContinental Ljubljana predstavlja investiciju srpske kompanije Delta Holding u vrednosti od 50 miliona evra. Hotel ima 165 soba, restoran na 20. spratu i spa centar na 18. sa pogledom na ceo grad. Jedini je hotel sa pet zvezdica u Ljubljani i najviša zgrada u ovom gradu. Hotel je u vlasništvu Delta Holdinga, ali će poslovati pod standardima, pravilima i kriterijumima IHG grupe.\n“Delta Holding je veoma jak partner i uzbuđeni smo što rastemo zajedno ovde i u Srbiji. Mislim da ne postoji bolji partner od Delte koji može da dovede InterContinental u Sloveniju”, rekla je Anđela Brav, generalni direktor InterContinental hotel grupe za Evropu. Svečanosti su prisustvovali visoki državni zvaničnici Slovenije i zemalja regiona, čelnici grada Ljubljane, najviši predstavnici InterContinental hotel grupe, ambasada, privrede, medija.\nU međuvremenu, Apelacioni sud u Beogradu pravosnažno je oslobodio vlasnika Delta holdigna Miroslava Miškovića od optužbi da je oštetio putarska preduzeća, a ponavlja mu se suđenje za utaju poreza. Vlasnik “Delta holdinga” osuđen je u junu 2016. prvostepenom presudom Specijalnog suda na pet godina zatvora i osam miliona dinara za pomaganje sinu Marku u utaji oko tri miliona evra poreza. Potvrđene su i oslobađajuće presude za izvlačenje novca iz putarskih preduzeća Marku Miškoviću i Milu Đuraškoviću, a i njima će se ponovo suditi za porez. Sve odluke Apelacionog suda su donete jednoglasno.\nTagovi: Delta holding, Hotel, InterContinental, ljubljana, Miroslav Mišković, optužba, putarska preduzeća, Slovenija, Srbija\n← Podravka kao vodeća kompanija u preuzimanju delova Agrokora\nWhatsApp blokiran u Kini pred kongres Komunističke partije →


Rafting Tarom- Kamp Sastavci - TU Magazin\nRafting Tarom- Kamp Sastavci\nBy redakcija on\t Jun 13, 2017 PROMOCIJE, SRBIJA, TURIZAM, VESTI\nRafting je pre svega dobar provod na reci – spoj lepote, adrenalina, avanture, atrakcije, odmora, zabave, zadovoljstva, drugarstva, pozitivne energije, povratak netaknutoj prirodi i sve to nam pomaže da potpuno osetimo lepotu prirode i vidimo ono što su samo stari splavari znali. Predstavljamo vam trodnevni aranžman sa raftingom na najuzbudljivijem i najatraktivnijem delu vodotoka Tare u dužini od 15 kilometara PRVI DAN\nUpoznavanje sa okolinom i smeštaj\nNoćenje u bungalovima DRUGI DAN\nJutarnja kafa, doručak do 10:30 – specijaliteti domaće kuhinje (pršuta, slanina, kobasica, jaja, sir, čaj…)\nPresvlačenje u opremu za rafting na kampu Sastavci. Svaki učesnik dobija neoprensko odijelo, neoprenske čizme, prsluk, kacigu i kreće se u avanturu\nPrevoz džipovima i kombi busom do Brštanovice odakle počinje naše druženje sa Tarom do 11:30\nFormiranje timova za rafting, upoznavanje sa skiperom (veslačem) i načelima timskog rada. Čamci su kapaciteta od 8 do 10 osoba i važno je da se učesnici raftinga pridržavaju uputa skipera\nUkrcavanje do 12:00 u čamce i početak raftinga na najatraktivnijem dijelu Tare u dužini od 15 km gde nas očekuje mnogo lepih uzbuđenja – kao što su bukovi (brzaci) Ćelije, Borovi, Vjernovići, Varda, Čegrlo i dr.\nRafting traje oko 4 sata sa pauzama za kupanje i odmor na Kulini, Manitim vrelima i Šipčaničkom potoku\nDolazak u kamp Sastavci oko 16:00, presvlačenje.\nVečera (pastrmka iz tanjirače sa prilozima) i druženje do kasno u noć\nNoćenje u bungalovima TREĆI DAN\nJutarnja kafa, doručak (pršuta, slanina, kobasica, jaja, sir, čaj…)\nSpremanje stvari i povratak učesnika raftinga.Cena aranžmana: 75 evra po osobi Cena obuhvata:\nSmeštaj u bungalovima,\nOrganizovana muzika Šta poneti na rafting?\nAko na rafting dolazite u julu, avgustu ili septembru obucite se sportski: trenerka, duks, majce, patike ili sandale, a ako na rafting dolazite u maju ili junu obavezno poneti topli veš i toplu jaknu,\nPoneti peškir da se posle raftinga osušite\nMuškarci kupaće gaćice ili šorts, a devojke kostime – koje oblačite ispod rafting neoprenskog odela,\nFotoaparate i kamere koje u toku raftinga spremamo u zaštitne vreće zbog bezbednosti.


Angela Merkel: Ako propadne evro propašće i Evropa – mojKontakt portal – Radio Televizija Kontakt\nAngela Merkel: Ako propadne evro propašće i Evropa\n“Ako je izgubljena sposobnost za pronalaženje kompromisa, onda je Evropa izgubljena. Ako propadne evro, propada i Evropa”, izjavila je Merkelova na obiležavanju 70-godišnjice od osnivanja njene stranke Hrišćansko-demokratske unije (CDU), a prenosi agencija Frans pres.\n“Evropa mora biti u stanju da pronađe kompromis, ali isto tako mora ostati pri svojim principima”, izjavila je Merkelova i dodala da su petogodišnji napori u borbi protiv krize ojačali Evropu.\n“Suštinsko za zajedničko razumijevanje je da smo solidarni. Ali svako, međutim, mora dati svoj doprinos”, rekla je Merkelova i dodala da je tu odlučujuća spremnost za kompromis i da će se, ako se to izgubi, izgubiti i evropska ideja.\nBanja Luka: Nezadovoljni odbornici napravili svoj sajt Skupštine grada\nSve je spremno za ”Kozara etno” festival


Džonson i Džonson docepljivanje efikasno 85 odsto protiv težih oblika virusa\nBy redakcija 12/31/2021 Najnovije, Svet, Vesti\nDocepljivanje vakcinom Džonson i Džonson 85 odsto je efikasnije u sprečavanju teških oblika zaraze omikron sojem koronavirusa, prema istraživanju sprovedenom u Južnoafričkoj Republici, gde je taj soj dominantan.\n„Efikasnost vakcina protiv hospitalizacije povećava se nakon docepljivanja i dosiže 85 odsto mesec ili dva nakon dopunske doze“, pokazuju rezultati istraživanja objavljeni na stranici medRxiv.\nIstraživanje koje još nije prošlo recenziju sprovelo je Južnoafričko veće za medicinska istraživanja (SAMRC) među zdravstvenim radnicima od 15. novembra do 20. decembra.\nGotovo pola miliona južnoafričkih medicinskih radnika prethodno je primilo vakcinu Džonson i Džonson u sklopu kliničkih ispitivanja i zatim je deo njih primio dopunsku dozu, između šest i devet meseci nakon prve injekcije.\nEfikasnost dopunske doze protiv omikrona utvrđena je upoređivanjem grupe od 69.000 negovatelja koji su primili dopunsku dozu sa osobama koje nisu vakcinisane.\nZaštita od hospitalizacije se povećala s vremenom i prešla sa 63 odsto između 0 i 13 dana nakon docepljivanja na 85 odsto jedan ili dva meseca kasnije.\n“Efikasnost vakcine protiv kovida Džonson i Džonson ostaje jaka i stabilna s vremenom, uključujući i efikasnost protiv omikron soja”, ističe američka laboratorija u saopštenju.\nRanije u novembru, drugo južnoafričko istraživanje pokazalo je da vakcina Fajzer/Bajontek pruža 70 odsto zaštite protiv teških oblika zaraze omikronom, ali sa dve doze. Rezultati efikasnosti Fajzer/Bajonteka sa tri doze još nisu objavljeni.\nDžonson i Džonson je takođe saopštio rezultate drugog istraživanja, na nekoliko desetina ljudi, koji su najprije vakcinisani Fajzerovom vakcinom, kako bi uporedili efekat bustera Džonson i Džonson s trećom dozom Fajzera\nDve nedelje nakon treće doze Fajzera stvara se više antitela protiv omikrona nego buster Džonson i Džonson, ali četiri nedelje kasnije antitela treće doze Fajzera padaju dok ona Džonson i Džonson i dalje rastu.\nDocepljivanje vakcinom Džonson i Džonson takođe povećava broj T-ćelija više od Fajzerove treće doze.\nIzvor: N1, Hina/AFP, Foto: pixabay\n85 antitela buster Dzonson i Dzonson Fajzer istraživanja istrazivanje Južnoafričko Omikron SAMRC soj T-ćelija vakcina


Isplivao snimak - Maradona u Beogradu pevao srpsku rodoljubivu pesmu (VIDEO) - alo.rs\nAUTOR: Alo.rs/I. S. DATUM I VREME: 27.11.2020. 10:20\nJedan od najboljih fudbalera svih vremena preminuo je u sredu u Argentini.\nDijego Maradon, Foto: TV Studio B/printscreen\nTragičan gubitak legendarnog "El Pibea" je potresao i veliki broj Srba, jer je Maradona imao specijalne veze sa našim narodom. Sa Emirom Kusturicom je radio na filmu, javno je podržavao Novaka Đokovića, a bio je i veliki prijatelj sa nekoliko naših bivših fudbalera.\nDijego Maradona: 61% (142)\nPele: 18% (42)\nJohan Krojf: 1% (2)\nLeo Mesi: 10% (24)\nKristijano Ronaldo: 5% (12)\nFranc Bekenbauer: 0% (0)\nNeko sedmi: 5% (11)\nPoslednji put Maradona je posetio Srbiju i Beograd prilikom snimanja Kusturičinog filma o njemu, gde su snimali sekvencu o čuvenom Maradoninom golu na stadionu „Marakana“ 1982. godine na utakmici Crvena zvezda - Barselona.\nNa legendarnom snimku se pojavljuju poznate ličnosti srpskog fudbala - Dule Savić, Ilija Petković i drugi, kao i mnoge poznate javne ličnosti iz drugih sfera života. Za Dijega je uveče upriličeno druženje na splavu, gde je i sam Maradona, ponesen atmosferom i gostoljubivošću, zapevao „Marširala Kralja Petra garda“, a kasnije je i zaigrao uz muziku trubača.


Murselović: U zabludi su oni koji misle da će Lajčak promijeniti odluku - Klix.ba\nBiH Murselović: U zabludi su oni koji misle da će Lajčak promijeniti odluku\nMurselović: U zabludi su oni koji misle da će Lajčak promijeniti odluku\nPoslanik Stranke za BiH Muharem Murselović izjavio je da je predsjedavajući Vijeća ministara BiH u ostavci Nikola Špirić kontradiktoran u svojim izjavama i da su u zabludi oni koji misle da će visoki predstavnik promijeniti svoju odluku od 19. oktobra.\nMurselović je kazao da je odlukama visokog prdstavnika u BiH ojačan mandat predsjedavajućeg Vijeća ministara BiH, a sada ispada da to Špiriću ne odgovara.\n"On je, navodno, uvrijeđen i ne zna šta da radi. Sad bi povukao ostavku pa čeka da ga neko pozove na razgovor. On bi se rado vratio, samo čeka neki mig", ocijenio je Murselović.\nNapomenuo i da je Upravi odbor Vijeća za implementaciju mira (PIC) ostavio jednu izlaznu varijantu za novonastalu situaciju u BiH tako da bi se u vezi sa svim primjedbama iz RS-a o Lajčakovoj odluci mogao naći kompromis, a bio bi na fonu deklaracije koju je PIC donio.\nNaveo je i da se nadao da će se to i desiti, odnosno da će se prihvatiti zaključci iz deklaracije PIC-a i ostaviti mogućnost za dogovor pravnih stručnjaka, ali i nakon trećeg sastanka nema dogovora zbog izričitih stavova.\n"Ako je neko mislio da će visoki predstavnik popustiti pod ultimatumima Vlade RS-a i predstavnika političkih partija iz RS-a, ona se grdno prevario", kazao je Murselović navodeći da su zaključci PIC-a bili jasni, a podržali su ih svi predstavnici međunarodne zajednice.\nprije 10h 48m 54\nprije 11h 12m 138\nprije 15h 40m 89


Vlada usvojila više zakonskih predloga, “Sava centar” proglašen za spomenik kulture – Dnevni Magazin\nVlada usvojila više…\nUsvojen Predlog zakona o izmenama i dopunama Zakona o sprečavanju dopinga u sportu\nVlada Srbije usvojila je Predlog zakona o izmenama i dopunama Zakona o sprečavanju dopinga u sportu u cilju usaglašavanja sa osnovnim principima novog Svetskog antidoping kodeksa i najvažnijim odredbama kojima se ti principi primenjuju.\nČlanovi vlade usvojili su Predlog zakona o potvrđivanju Sporazuma između Vlade Republike Srbije i Vlade Ruske Federacije o saradnji u oblasti biljnog karantina i zaštite bilja.\nNa današnjoj sednici usvojen je i Predlog zakona o potvrđivanju Protokola za izmenu i dopunu Sporazuma između Vlade Republike Srbije i Vlade Sjedinjenih Američkih Država o naučnoj i tehnološkoj saradnji kojim se stvara novi pravni okvir za dalje unapređivanje ukupnih bilateralnih odnosa u svim oblastima nauke i tehnologije i obezbeđuje zaštita intelektualne svojine na odgovarajući način.\nVlada Republike Srbije usvojila je Predlog zakona o potvrđivanju Ugovora o socijalnoj sigurnosti između Vlade Republike Srbije i Vlade Kvebeka. Ovim ugovorom se na sveobuhvatan način uređuje ostvarivanje prava iz penzijskog i invalidskog osiguranja, uključujući i prava po osnovu povrede na radu i profesionalne bolesti i zdravstvenog osiguranja.\nUsvojen Akcioni plan za sprovođenje Strategije unapređenja položaja osoba sa invaliditetom\nAkcionim planom predviđen je niz mera i aktivnosti čija realizacija doprinosi ostvarenju tri posebno istaknuta cilja: povećana društvena inkluzija osoba sa invaliditetom, obezbeđenje uživanja prava osoba sa invaliditetom na poslovnu sposobnost i porodični život na ravnopravnoj osnovi sa drugima i efikasna zaštita od diskriminacije, nasilja i zlostavljanja, sistemsko uvođenje perspektive invaliditeta u donošenje, sprovođenje i praćenje javnih politika.\nVlada Republike Srbije usvojila je danas Strategiju reforme javne uprave za period od 2021. do 2030. godine, sa Akcionim planom za njeno sprovođenje za period od 2021. do 2025. godine.\nVizija ove Strategije je odgovorna i transparentna javna uprava koja pruža kvalitetne i lako dostupne usluge. Ovako uspostavljena uprava je depolitizovana, profesionalna i delotvorna i predstavlja osnovu za promene i reforme neophodne za punopravno članstvo u Evropskoj uniji, navodi se u saopštenju.\nVlada Srbije donela je odluku da se Kantonu Sarajevo uputi donacija od 20.000 doza vakcina proizvođača “Astra-Zeneka” kako bi se pomoglo građanima u borbi protiv zarazne bolesti kovid 19.\n“Sava centar” dobio status spomenika kulture\nČlanovi vlade doneli su odluku da “Sava centar” u Beogradu dobije status spomenika kulture, kao jedan od najuspelijih primera savremene evropske arhitekture sedamdesetih godina prošlog veka.\n“Sava centar” kao simbol jugoslovenske epohe, u tom periodu predstavljao je najfunkcionalniji kongresni, poslovni i kulturni centar u Beogradu, u kojem su se održavale najznačajnije međunarodne manifestacije, konferencije, koncerti i festivali.\nSmiljanićeva ulica u Beogradu je odlukom Vlade proglašena za prostorno kulturno-istorijsku celinu.


Dugo očekivana primopredaja prvih tenkova Leopard 2A7 za Nemačku i Dansku - Global Defence\nPrimopredaja tenkova Leopard 2A7 (foto:Bundeswehr)\n06/11/2019 Saša Radomirović 0\nNemačka kompanija Krauss-Maffei Wegmann (KMW) svečano je 29. oktobra predala ključeve najnovije verzije tenka Leopard 2A7 Nemačkim i Danskim oružanim snagama. U prepunoj hali fabrike KMW u Minhenu, u prisustvu mnogih vojnih i državnih zvaničnika imitacije ključeva su uručeni nemačkom državnom sekretaru za odbranu Peteru Trauberu i danskom ambasadoru u Nemačkoj Fris Arne Petersonu.\nTime je izvršena pimopredaja prva dva dugo očekivana tenka Leopard 2A7 za Nemačku i Dansku. Prema trenutnim planovima prve tenkove Leopard 2A7V za Bundeswehr trebao bi da primi nemački 203. oklopni bataljon, čije su neke posade već prošle kroz obuku.\nSmatra se da će ova duboka modernizacija znatno povećati vatru moć, oklopnu zaštitu, kao i mobilnost. Prenoseći svoja iskustva sa poslednjom verzijom, posada iz 203. oklopnog bataljona je kao značajnu prednost istakla sisteme za noćno osmatranje, kao i komfornost.\nOčekuje se da će Leopard 2A7 u narednim godinama biti okosnica oklopnih snaga ne samo Nemačke i Danske, već i mnogih drugih zemalja koje se budu odlučile za ovaj paket modernizacije tenka, koji je prvi put u serijsku proizvodnju ušao pre tačno 40 godina.\nNemačka posada tenka Leopard 2A7V iz sastava 203. oklopnog Bataljona (foto: Bundeswehr)\nDanska bi planiranih 44 primeraka trebala da primi do 2022. godine, dok bi Nemačka svojih prvih 104 Leopard 2A7V trebala da ima do 2023. godine. Ministarstvo odbrane Nemačke potpisalo je 2017. godine sa kompanijom KMW ugovor vredan 760 miliona eura, kako bi se starije verzije tenkova Leopard 2A4 modernizovale na standard 2A7V.\nU aprilu ove godine, Bundeswehr je sa KMW potpisao još jedan ugovor koji predviđa modernizaciju 101 tenka Leopard 2A6 na standard 2A7V. Njegova finalizacija vredna 300 miliona eura planirana je do 2026. godine.\nTenkove Leopard 2 do sada poseduje ukupno 18 zemalja, a očekuje se da u narednom periodu 19. zemlja postane Mađarska koja je naručila 44 Leopard 2A7+. U cilju izgradnje zajednički bezbednosne doktrine među zemljama Evropske unije, Evropska odbrambena agencija (EDA) predložila je da se tenkovi Leopard 2, koji su najbrojniji u zemljama članicama EU, modernizuju na standard 2A7. Time bi pored Nemačke, Grčka, Finska, Italija, Španija, Poljska, Austrija i Švedska trebale do svoje tenkove podignu na pomenuti nivo.\nNemački Leopard 2A7V na svečanoj primopredaji (foto:Bundeswehr)\nGlavni razlog jeste taj kako bi se u slučaju potrebe ti tenkovi na 10 godina rentirali drugim zemljama članicama u cilju povećanja interoperabilnosti, posebno kada je reč o istočnoevropskim zemljama iz satava EU. EDA do izrade ovakvog projekta došla je i iz razloga što su zemlje EU 2000. godine imale 15 000 tenkova u svom sastavu, dok se danas taj broj kreće oko 5000. Uzimajući to u obzir, optimizacija kroz modernizaciju postojeće flote viđena je kao najbolje rešenje.\nIpak, mnoge zemlje nisu baš zdušno dočekale ovakav predlog. Ministarstvo odbrane Austrije i Finske usprotivilo se ovakvo planu. Takođe, Španija kao jedna od vodećih zemalja po broju Leopard 2A4 (108 Leopard 2A4), ne želi da učestvuje u ovakvom projektu, stavljajući kao prioritet nabavku ili investiranje u novi tenk.\nOstaje da se vidi koje bi to zemlje pored Nemačke, Danske i Mađarske koja je u procesu nabavke, bile voljne da ulažu novac u modernizaciju Leoparda 2 na standard 2A7.\nTagovi:Danska Leopard 2 Nemačka


Odbojka - Prvi trening odbojkaša Borca\nNapisano u kategoriji Odbojka, 21 avgusta, 2014\nOdbojkaši starčevačkog Borca otpočeli su pripreme za predstojeću sezonu i takmičenje u Prvoj ligi Srbije. Na okupljanju u Hali sportova na Strelištu pored starosedelaca u timu viđeno je i nekoliko novih igrača, a najveća promena je imenovanje dosadašnjeg sportskog direktora kluba, Marka Simijonovića, za trenera prvog tima. Novi šef struke rekao je da će ekipa kompletne pripreme obaviti u Pančevu, s obzirom da su uslovi za treniranje odlični, a najavio je i dolazak novih odbojkaša.\n„Do sada su nam se pridružili srednji bloker Radovan Medenica i libero Aleksandar Gavrilov. U pregovorima smo sa Rašom Dačovićem i Ivanom Bojkovićem, koji trenutno treniraju sa nama, ali imaju mogućnost da pređu u inostrane klubove. Ove pripreme počinjemo sa zakašnjenjem i imamo samo sedam i po nedelja do početka prvenstva. Prvih nekoliko sedmica radićemo da sticanju snage, da bi se u preostalom periodu priprema posvetili taktici, tehnici, a odigraćemo i nekoliko prijateljskih utakmica. Naš cilj je da izborimo opstanak i budemo u prve četiri ekipe, ali dosta zavisi u kakvom sastavu ćemo dočekati početak prvenstva“\n– izjavio je novi trener OK Borac, Marko Simijonović.\nPrethodnu sezonu odbojkaši Borca okončali su na četvrtom mestu na tabeli, sa 45 osvojenih bodova. Novo prvenstvo u Prvoj ligi Srbije počinje 11.oktobra, a tačan kalendar odigravanja utakmica biće poznat u narednom periodu.


O nama – PTGP "SABA BELČA" DOO\noffice@sababelca.rs +38117664580 Ponedeljak - Subota 08:00 - 16:00\nPTGP "SABA BELČA" DOO\nOPŠTI PODACI O ORGANIZACIJI\nPrivatno trgo-građevinsko preduzeće ‘‘SABA BELČA’’ d.o.o., Preševo, Salvadora Aljendea 22, osnovano je 19.11.1991.god. Jedna smo od kompanija sa najbogatijom tradicijom u građevinarstvu na teritoriji Pčinjskog okruga i jedna od malobrojnih koja je iz tranzicije izašla jača i stabilnija.\nNaše preduzeće, od samog osnivanja ima profesionalnu aktivnost na svim poljima u građevinarstvu, pri čemu je naš zadatak da učinimo sve što je u našoj moći da ponudimo usluge vrhunskog kvaliteta. Taj zadatak prihvatamo odgovorno i sa zadovoljstvom. Celokupan paket naših usluga koncipiran je u skladu sa najvišim dometima poslovanja a naš glavni cilj je osiguranje vrednosti prema promenama, zbog čega smo upotrebili iskustvo i praktiku u svim svojim razvojnim koracima. Idući sa vremenom, naše preduzeće ostalo je verno vremenu, sa jednim jedinim ciljem, da naši klijenti budu zadovoljni našim uslugama i proizvodima, a to smo mogli postići samo radom i našom individualnom i kolektivnom odgovornošću, te i dalje uredno radimo na korišćenju starih metoda rada za koje smatramo da su bile dosta efikasnije, kombinujući ih sa savremenim tehnologijama.\nZahvaljujući profesionalizmu u svim oblastima svoje delatnosti, PTGP “SABA BELČA” DOO se na tržištu pokazalo kao pouzdan i proveren partner. Naš rad u procesu poslovanja, od ideje do realizacije, karakterišu kvalitet, pouzdanost u ispunjavanju obaveza i potpuna pravna sigurnost.\nNaravno, pratimo trendove u oblasti u kojoj poslujemo, tako da iz godine u godinu usavršavamo sopstvene kadrove, osavremenjujemo tehničke kapacitete i edukujemo sopstveni menadžment. Mišljenja smo da je ovo ključna stvar i bitna karika uspeha u poslu kojim se bavimo.\nMenadžment našeg preduzeća sastoji se od profesionalnih stručnih grupa u projektovanju i građevinarstvu, pri čemu svoju delatnost koncentrišemo na najsavremenijim izborima projekata, i uvek prevazilazimo želju i san naših klijenata.\nInače, modernizacija opreme u proteklom periodu bila je jedan od bitnih faktora koji je građevinska kompanija PTGP “SABA BELČA” realizovala. Tako da su se pored najsavremenijih građevinskih mašina u okviru raspoloživih resursa našle i one mašine koje predstavljaju najsavremeniji oblik tehnologije rada.\nPosedujemo veliki broj najsavremenijih građevinskih mašina, alata i dodatne opreme, ali svakako da je ljudski potencijal ono čime se firma najviše ponosi. Naša firma, koja svojim kapacitetima svakako može odgovoriti svim potrebama tržišta, prihvata poslove koji su velikog obima i specifičnih zahteva. Kompanija se već duži niz godina bavi poslovima niskogradnje ali u poslednjim godinama može se svakako podičiti i rezultatima koje je postigla na izgradnji kompletnih objekata.\nUspeli smo da kreiramo jednostavan sistem funkcionisanja koji nam, pre svega, omogućava da pružimo našim komintentima vrhunsku uslugu uz minimalnu novčanu nadoknadu.\nVizija našeg preduzeća sastoji se u postavljanju standarda koji će biti merilo kvaliteta kada je u pitanju ova vrsta građevinskih radova i proizvodnje na teritoriji Srbije i šire. Kvalitet koji je do sada bio prisutan neće, i ne sme biti drugačiji u vremenu koje je ispred nas.\nOrganizacija PTGP ’’SABA BELČA’’ d.o.o. je uspostavila, dokumentuje, primenjuje i održava integrisani sistem menadžmenta i neprekidno poboljšava njegovu efektivnost u skladu sa zahtevima standarda ISO 9001:2008, ISO 14001:2004 i OHSAS 18001:2007.\nNaše preduzeće je jedno od retkih građevinskih preduzeća koje je uspelo da odoli i negativnim posledicama ekonomske krize, pogotovu u oblasti građevinarstva. Vremenom smo se prilagođavali potrebama tržišta i na taj način i pozicionirali svoju delatnost.\nTokom svojih godina rada, dobili smo veliki broj priznanja za kvalitet, od strane državnih organa, privatnih organizacija i stranih organizacija za procenu kvaliteta. Naš primarni cilj poslovanja je uspeh i zadovoljstvo naših klijenata i komitenata, i ovo ostaje jedan od glavnih ciljeva naše kompanije.\nTrudimo se da Vam u svakom trenutku pružimo maksimalno kvalitetnu uslugu, jer znamo da i Vi tako pristupate svom poslu. Vaše pozitivne reakcije na dosadašnju saradnju predstavljaju snažan motiv za još intenzivniji razvoj naše delatnosti. Hvala na svim rečima podrške i konstruktivnim sugestijama, mi smo tu zbog Vas.\nCopyright © SABA BELČA 2018 - All rights reserved.


Pocetna » Info » Prevoz » Karte za "Jadran ekspres" u prodaji\nKarte za "Jadran ekspres" u prodaji\nKarte za "Jadran ekspres" prodaju se po globalnoj ceni koja uključuje kartu sa rezervacijom mesta (sedište, ležaj ili postelja) i ne važe nikakve druge povlastice.\nJavno preduzeće Železnice Srbije danas počinje prodaju karata za sezonski voz "Jadran ekspres", koji će od 10. juna do 27. avgusta jednom nedeljno saobraćati na relaciji Beograd - Split.\nPolazak voza iz Beograda je svakog petka u 15.20 sati, a iz Splita svake subote u 17.09 sati, saopštilo je ovo javno preduzeće.\n"Železnice Srbije" od danas počinju prodaju karata za sezonski voz "Jadran ekspres", koji će od 10. juna do 27. avgusta jednom nedeljno saobraćati na relaciji Beograd - Split - Beograd, sa zaustavljanjem u Kninu i Perkoviću.\nVozna karta u jednom smeru na relaciji Beograd - Split ili Split - Beograd, u vagonima za sedenje košta 37,50 evra, a sa ležajevima 45 evra. Za putovanje u turist kabini karta je 50 evra, u dubl 60, dok za singl kabinu treba izdvojiti 80 evra.\nPutnicima "Jadran ekspresa", koji izlaze i ulaze u stanicu Perković, važiće karte u lokalnim vozovima Hrvatskih železnica za putovanje do i od Šibenika.\nPosebna ponuda u vozu "Jadran ekspres" je i prevoz automobila, koji u jednom smeru košta 40 evra. Ukoliko dve ili više osoba putuju u vagonima za sedenje ili kušet kolima, uz povratne karte po globalnoj ceni, prevoz automobila naplaćuje se samo za jedan smer.\nKarte se plaćaju u dinarskoj protivvrednosti i mogu se kupiti na šalterima većih železničkih stanica, navodi se u saopštenju "Železnica Srbije".\nLetovi iz Srbije za tri avio-kompanije\nDozvolu je dobio i crnogorski "Montenegro Erlajns", za letove iz Niša za Cirih....


Priština na vezi sa Ljubljanom zbog Haradinaja\nBehrani je, kako se navodi, rekao da ova stvar razjašnjava i da se nada da će ubrzo biti rešeno, ali nije precizirao da li će Haradinaj biti uskoro oslobođen ili ne.\nBeogradski Blic, međuitm, javlja da je Haradinaj odmah nakon privođenje i provere pušten.\nI Haradinaj tvrdi da nije uhapšen, već da je samo zadržan na ljubljanskom aerodromu do razjašnjenja procedure u vezi sa potericom Srbije koja datira iz 2006.\nOn je za agenciju KosovaPreš rekao da je razočaran u slovenačke vlasti i uporedio ih sa, kako se navodi, vlastima Srbije.\n"Na svim aerodromima je ova poternica uklonjena osim na ovom u Ljublajni. Tokom puta sam prošao nekoliko aerodroma i nisam imao problema. Ali, ovi (Slovenci) su isti kao i oni (Srbi), njihova braća", rekao je Haradinaj.\nLider Alijanse za budućnost Kosova Ramuš Haradinaj, koji je popodne uhapšen na ljubljanskom aerodromu po srpskoj poternici iz 2004. godine, biće izveden pred Sud u 18 sati, javio je portal Koha.net\nPortparol slovenačke policije Bojan Kos potvrdio je za prištinski portal Lajmi.net da je na aerodromu u Ljubljani popodne uhapšen jedan kosovski državljanin koji čeka izvođenje pred istražnog sudiju Okružnog suda u Kranju.\nNe navodeći ime državljanina Kosova, Kos je rekao da je on uhapšen po poternici Interpola koju je raspisala Srbija.\nKako je kazao, postupak u vezi tog hapšenja biće okončan nakon svih sudskih procedura.\n"Zbog poverljivosti ličnih podataka samo možemo da potvrdimo hapšenje jednog kosovskog državljanina po poternici Interpola koju je raspisala Srbija", rekao je Kos.\nHaradinaj je, kako je javila prištinska Koha Ditore, uhapšen popodne na aerodromu u LJubljani po povratku iz Berlina, a na osnovu poternice koju je izdala Srbija 2006. godine.\nABK je zatražila hitno oslobađanje Haradinaja i smatra da je reč o namernoj akciji.\nAlijansa smatra i da je srpska poternica "blaćenje i napad" na Haradinaja koji su, kako navode, do sada nekoliko puta demaskirani i demantovani na razne načine.\nPortal lista navodi da slovenačke vlasti nisu zvanično saopštile vest o hapšenju Haradinaja niti su o tome obavestili kosovske vlasti.\nU međuvremenu portal Koha.net saznaje da je međunarodna poternica Srbije za Haradinajem i dalje u sistemu slovenačke policije među ostalim poternicama, pa se, kako tvrde, očekuje da će lider ABK biti oslobođen čim "poternica bude izbrisana".\nHaški tribunal je dva puta oslobađao Haradinaja krivice za ratne zločine.\nOn je za kosovske Albance nacionalni heroj, a za Srbe zločinac, a uspeo je da za četiri decenije života "ispiše" fascinantnu i kontroverznu biografiju.\nJugoslaviju je potonji ratni komandant OVK sa imenom Smajilj napustio 1989. i otišao u Švajcarsku, gde je dobio politički azil i jedno vreme radio kao izbacivač po noćnim klubovima.\nTamo je pristupio Narodnom pokretu Kosova, ekstermističkoj organizaciji u okviru koje je kasnije formirana OVK.\nPrema dostupnim medijskim podacima, 1996. godine u Albaniji je, pod budnim okom albanskih oficira, prošao diverzantsku obuku i potom učestvovao u formiranju baza u mestima Kukeš i Tropoja, na severu Albanije.\nIz tih baza je, kako su pisali mediji, organizovao šverc oružja na Kosovo. U jednoj od tih operacija Haradinaj je upao u zasedu graničara, i bio ranjen dok je njegov brat Ljuan ubijen.\nHaradinaj je početkom 1998. postao komandant "operativne zone" za Metohiju, koju Albanci zovu "Dukađin".\nProcenjuje se da je pod njegovom komandom za dve godine likvidirano više od 300 ljudi - Srba i "nelojalnih" Albanaca - a kidnapovano više od 400.\nLeševi nekih od njih pronađeni su posle rata u Radonjićkom jezeru i po seoskim bunarima u opštini Dečani.\nPosle NATO intervencije postavljen je za zamenika komandanta Kosovskog zaštitnog korpusa, ali je već posle nekoliko meseci dao ostavku i osnovao političku stranku pod nazivom Alijansa za budućnost Kosova.